لە هەوڵێکدا بۆ ئاسانکردن و چالاککردنی ئیداری و کەمکردنەوەی بیرۆکراسیەت، ماڵپەڕی حکومەتی هەرێمی کوردستان ئەم ڕێنماییانەی خوارەوەی دەربارەی پرسیارە باوەکان بەردەستکردووە، تاوەکو پرۆسەی کارگێڕی کەمتربکاتەوە لەسەر هاوڵاتیان، بیانییان و بەرپرسانی حکومەتی هەرێمی کوردستان. فۆرمە فەرمیەکان لێرە دابینکراون.\nتێبینی: ڕێنمایی و یاساکان دەکرێ گۆڕانکاریان بەسەردابێت. ئەم ماڵپەرە، تاوەکو بکرێت، بە بەردەوامی تازە دەکرێتەوە. بەڵام لەوانەیە هاوڵاتیان و بیانیان هەندێک دژیەکبوون بەدیبکەن لە کاتی هەبوونی ڕێسای تازە.\nچۆن دەتوانم کارتی نیشتەجێبوونی کورتخایەن بەدەستبهێنم وەک میوانێکی بیانی؟\nچۆن دەتوانم کارتی نیشتەجێبوونی درێژخایەن بەدەستبهێنم وەک میوانێکی بیانی؟\nچۆن دەتوانم کارتی نیشتەجێبوون (ئیقامە) بەدەستبهێنم وەک هاوڵاتیەکی عێراقی بەڵام خەڵکی کوردستان نیم؟\nئایا پێویستدەکات کارتی نیشتەجێبوون (ئیقامە) بەدەستبهێنم وەک هاوڵاتیەکی بیانی بەڵام سەربە خێزانێک بم لە هەرێمی کوردستانی عێراق؟\nچۆن دەتوانم ڤیزە بەدەستبهێنم وەک کرێکارێکی بیانی؟\nچۆن کۆمپانیاکەم ڤیزە بەدەستبهێنێت بۆ کرێکارانی بیانی؟\nئایا پێویستم بە ڤیزە هەیە بۆ سەردانکردنی هەرێمی کوردستان؟\nچۆن دەتوانم کۆمپانیاکەم لەبواری خزمەتگوزاری نەوت تۆمار بکەم بۆ کارکردن لە هەرێمی کوردستان؟\nچۆن دەتوانم کۆمپانیایەک یان لقێکی دابمەزرێنم لە هەرێمی کوردستان؟\nکارتی 'ناسنامەی باری شارستانی' (هویة الأحوال الشخصیة) چیە؟ کێ پێویستیەتی 'ناسنامە' بەدەستبێنێت؟ چۆن دەتوانرێت بەدەستبهێنرێت؟\nکارتی 'زانیاری' چیە؟ کێ پێویستیەتی کارتی 'زانیاری' بەدەستبێنێت؟ چۆن دەتوانرێت بەدەستبهێنرێت؟\nبەڵگەنامەی 'ڕەگەزنامە' (شهادة جنسیة)چیە؟ کێ پێویستیەتی 'ڕەگەزنامە' بەدەستبێنێت؟ چۆن دەتوانرێت بەدەستبهێنرێت؟\nپسولەی خۆراک چیە؟ کێ پێویستە پسولەی خۆراک بەدەستبێنێت؟ چۆن دەتوانرێت بەدەستبهێنرێت؟\nچۆن دەتوانم پاسپۆرتی عێراقی بەدەستبهێنم؟\nپرسیارە پەیوەندیدارەکان بە ئۆتۆمبیل، مۆڵەتی شوفێری (لێخوڕین) و تۆمارکردنی ئۆتۆمبیل\nچۆن دەتوانم داواکاری پێشکەشبکەم بۆ مۆڵەتی شوفێری (لێخوڕین)؟\nچۆن دەتوانم سزای سەرپێچی هاتوچۆ بدەم؟\nتێچووی کڕینی ژمارەی تابلۆ بۆ ئۆتۆمبیلی تازە؟\nنیشتەجێبوونی کورتخایەن بۆ ئەوکەسانەیە کە دەیانەوێت لە کوردستان بمێننەوە بۆ ماوەیەک کە زیاتر بێت لەو 15 رۆژەی کە لەکاتی هاتنیان بۆ کوردستان پێیاندراوە و تاوەکو 3 مانگ. هەرکەسێك کە کارتی نیشتەجێبوونی پێبدرێت بۆ ئەو مەبەستە بەڵام کوردستان بەجێبهێڵێت بەر لە بەسەرچوونی ماوەکەی، کارتی نیشتەجێبوونەکەی لە لایەن ئەفسەری کۆچکەران لەکاتی دەرچوون لێ وەردەگیردرێت. لەکاتی گەڕانەوە بۆ کوردستان، پێویستە داوایەکی نوێی نیشتەجێبوون پێشکەشبکرێت.\nپێداویستیەکانی مۆڵەتی نیشتەجێبوون، بەگوێرەی گشت یاسا و ڕێنماییە دەرچووەکان لەلایەن وەزارەتی ناوخۆی حکومەتی هەرێمی کوردستان، بریتین لە:\n• نامەی پشتگیری لە لایەن خاوەنکاری پێشکەشکارەکە لەگەڵ بەڵگەنامەی تۆمارکردنی کۆمپانیاکە لە هەرێمی کوردستان.\n• بەڵێننامەیەکی نوسراو لە لایەن پێشکەشکار کە هاووڵاتی عێراقیە و دانیشتووی هەرێمی کورستانە.\n• بەڵگەی ئەنجامدانی شیکاری خوێن بەگوێرەی ڕێنماییەکانی نووسینگەی نیشتەجێبوون. فۆرمی ئەنجامدانی شیکاری خوێن لە نووسینگەی نیشتەجێبوون دەستدەکەوێت لەچوارچێوەی پێشکەشکردنی داواکاری نیشتەجێبوون. ئەنجامی شیکاری خوێن لە ماوەی 2-3 رۆژ دەدرێتەوە.\nنیشتەجێبوونی درێژخایەن بەردەستە بۆ ئەو بیانیانەی کە دەیانەوێت لە کوردستان بمێننەوە بۆ ماوەیەک کە زیاتر بێت لە 6 تا 12 مانگ. کارتی نیشتەجێبوون دەکرێ لای خاوەنەکەی بمێنێتەوە لە کاتی بەجێهێشتنی کوردستان بۆ ماوەیەکی کورت.\nپێداویستیەکان بۆ بەدەستبهێنانی کارتی نیشتەجێبوون بریتین لە:\nنامەی پشتگیری لە لایەن خاوەنکاری پێشکەشکارەکە لەگەڵ بەڵگەنامەی تۆمارکردنی کۆمپانیاکە لە هەرێمی کوردستان.\nبەڵێننامەیەکی نوسراو لەلایەن پێشکەشکار کە هاووڵاتی عێراقیە و دانیشتووی هەرێمی کورستانە.\nبەڵگەی ئەنجامدانی شیکاری خوێن بەگوێرەی ڕێنماییەکانی نووسینگەی نیشتەجێبوون. فۆرمی ئەنجامدانی شیکاری خوێن لە نووسینگەی نیشتەجێبوون دەستدەکەوێت لەچوارچێوەی پێشکەشکردنی داواکاری نیشتەجێبوون. دەرئەنجامی شیکاری خوێن لە ماوەی 2 تا 3 رۆژ دەدرێتەوە.\nئەو پێشکەشکارانەی کە هاووڵاتی هەندێك ووڵاتن، پێویستە ڕەزامەندی وەزارەتی کاروکاروباری کۆمەڵایەتی حکومەتی هەرێمی کوردستان بەدەستبهێنن. پێشکەشکارانی ئەو ووڵاتانە پێویستیان بە ڕەزامەندی دەزگاکانی ئاسایشی حکومەتی هەرێمی کوردستانە. نووسینگەی نیشتەجێبوون دەتوانێت ناوی ئەو ووڵاتانەتان پێبدات.\nچۆن دەتوانم کارتی نیشتەجێبوون (ئیقامە) بەدەستبهێنم وەک هاوڵاتیەکی عێراقی بەڵام خەڵکی دەرەوەی هەرێمی کوردستان؟\nئەگەر هاووڵاتیەکی عێراقی دانیشتووی دەرەوەی هەرێمی کوردستان بیەوێت داواکاری پێشکەشبکات بۆ بەدەستهێنانی کارتی نیشتەجێبوون، پێویستە سەردانی نووسینگەی نیشتەجێبوونی ئەو پارێزگایەی هەرێم بکات کە لێیەتی و خۆی داواکاری پێشکەشبکات.\nئەگەر تاکێکی کورد کە لە دایک بووی هەرێمی کوردستانی عێراق یاخود لە دایک بووی دەرەوەی ووڵات (هەندەران) بێت بەڵام خێزانەکەی لە هەرێمی کوردستان بێت، پێویستی بە کارتی نیشتەجێبوون نابێت. بەڵام پێویستی بە بەدەستهێنانی کارتەکانی 'ناسنامەی باری شارستانی ' (هویة نفوس)، 'ڕەگەزنامە' (شهادة جنسیة)، 'زانیاری' و 'پسوولەی خۆراک' دەبێت.\nفۆرمی داواکاری پێشكەشکردن بەردەستە لێرە\nفۆرمی داواکاری پێشکەشکردن لەلایەن کۆمپانیا\nبەڵێننامەی نوسراو لەگەڵ کۆپی ناسنامە و کارتی زانیاری\nکەسی بیانی پێویستە دەستکەوتی زانستی و ئەکادیمی هەبێت یاخود کەسێکی بازرگان بێت و خاوەن ناسنامەی بازرگانی بێت.\nبەڵگەنامەکانی تۆمارکردنی کۆمپانیاکە پێویستە پێشکەشبکرێت\n*هەموو بەڵگەنامەکان تۆمارکراوەکان دەبێت کۆپیبکرێن (2 کۆپی ڕەنگاوڕەنگ)\nداواکاری پێشکەشکردن بۆ هێنانی خەڵکانی بیانی لە لایەن کۆمپانیاکان:\nکەسی بیانی پێویستە دەستکەوتی زانستی و ئەکادیمی هەبێت وە/یاخود کەسێکی بازرگان بێت و خاوەن ناسنامەی بازرگانی بێت.\nبەڵگەنامە تۆمارکراوەکانى کۆمپانیاکە پێویستە پێشکەشبکرێت\n*هەموو بەڵگەنامە تۆمارکراوەکان دەبێت کۆپیبکرێن (2 کۆپی ڕەنگاوڕەنگ)\nداواکاری پێشکەشکردن بۆ هاوردەکردنی هێزی کاری بیانی لە لایەن کۆمپانیاکان\nفۆرمی داواکاری پێشكەشکردن لە لایەن کۆمپانیا\nژیاننامەی پیشەیی (سیڤی) کرێکار\nکورتەی پرۆژەکە و بەڵگەنامە پەیوەندیدارەکان\nپشتگیری فەرمی و نامەکانی ڕاسپاردەکردن لەلایەنی پەیوەندیدار\nپێویستە کارەکە پێشتر لە ڕۆژنامە ناوخۆییەکان بانگەوازی بۆ کرابێت\nبەڵگەنامە تۆمارکراوەکانی کۆمپانیاکە پێویستە پێشکەشبکرێت\nهاووڵاتیانی هەندێک ووڵات پێویستە ڤیزە بەدەستبهێنن بەر لە گەیشتنیان بۆ هەرێمی کوردستان. بۆ دواترین زانیاری، تکایە سەردانی ئەم بەستەرە بکە.\nتکایە سەردانی ئەم بەستەرە بکە بۆ ڕێنمایی فەرمی؛ زانیاری زیاتر بەردەستە لەسەر ماڵپەڕی وەزارەتی سامانە سروشتیەکانى حکومەتی هەرێمی کوردستان.\nتێبینی: وا باشترە کە داوای ئامۆژگاری لە ڕاوێژکاری یاسایی ناوخۆ بکرێت بۆ ئەم مەبەستە\nیاسای نوێی وەبەرهێنان ڕێگەدەدات بە وەبەرهێنەرانی بیانی بە خاوەنداریەتی یا کڕینی پشک لە کۆمپانیاکانی هەڕێمی کوردستان. بەڵام پێویستە وەبەرهێنەرەکە نیشتەجێی هەرێمی کوردستان بێت و مۆڵەتی نیشتەجێبوون (ئیقامە) ی هەبێت. بەڵام پێشبینی دەکرێت ئەم مەرجە گۆڕانکاری بەسەردابێت لەماوەیەکی کورت.\nبۆ ئەو کۆمپانیا بیانیانەی کە خوازیارین لقێک لە کۆمپانیاکەیان لە هەرێمی کوردستان تۆماربکەن:\nبەڵگەنامەی گلدانەوە (حجز)ى ڕەزامەندی لەسەر ناوی کۆمپانیا لە ژووری بازرگانی و پیشەسازی\nبڕوانامەی تۆمارکردنی کۆمپانیا لەو ووڵاتەی کە لێیەوە هاتووە و پەسەندکرابێ لە باڵوێزخانەی عێراق یاخود لە نوێنەرایەتی حکومەتی هەرێمی کوردستان لەو ووڵاتە.\nنامەی فەرمی ڕێگەپێدان لە کۆمپانیای سەرەکی کە مۆڵەتدەدات بە کردنەوەی لقێکی لە هەرێمی کوردستان، پەسەندکرابێ لە باڵوێزخانەی عێراق یاخود لە نوێنەرایەتی حکومەتی هەرێمی کوردستان لەو ووڵاتە.\nدیاریکردنی پارێزەر و ژمێریار (پێویستە نیشتەجێی عێراق بن) و بەرێوبەری لق (لە هەر ڕەگەزنامەیەک بێت) و بەلایەنی کەم سێ فەرمانبەری هەبێت کە نیشتەجێی هەرێمی کوردستانبن لەگەڵ دیاریکردنی بەرپرسیاریەتیەکانیان لە کۆمپانیا.\nسپاردنی بڕێک پارە (بەگوێرەی جۆری کۆمپانیا) وەک کفالە تأمین لە لایەن حکومەتی هەرێمی کوردستان لەو ماوەیەی کە کۆمپانیا لە هەرێمی کوردستان کاردەکات. ئەو سپاردنە دەگەڕێندرێتەوە کاتێك کۆمپانیاکە کوردستان بەجێدێڵێت.\nکۆپی بەڵگەنامەی دارایی ساڵانی ڕابردووی کۆمپانیای سەرەکی\nتێچووی تۆمارکردنی لق بە بڕی 200،000 هەزار دیناری عێراقی\nکۆپی پەسەندکراوی گرێبەستی بەکرێگرتنی نووسینگە لە هەرێمی کوردستانی عێراق\nکۆپی گرێبەستی ئەو پڕۆژانەی کە کۆمپانیا مۆری کردووە (ئەگەر هەبێت) لە هەرێمی کوردستان\nپڕکردنەوەی فۆرمی تۆمارکردنی لقی دەرەکی یا تۆمارکردنی نووسینگەی بازرگانی لە ماڵپەری\nکۆپی پەسەندکراوی پاسپۆرتی کارمەندە بیانیەکان و ناسنامەی باری شارستانی کارمەندە عێراقییەکان.\nنامەی پشتگیری لە پارێزەرێکی عێراقی کە رەسەنیەت و یاساییبوونی بەڵگەنامەکانی سەرەوە دڵنیابکاتەوە\nبەڕێوبەرایەتی تۆمارکردنی کۆمپانیاکان لە وەزارەتی بازرگانی و پیشەسازی بەرپرسە لە تۆمارکردنی کۆمپانیا و لقەکان.\nبەڵگەنامە پێویستەکان بۆ دامەزراندنی کۆمپانیای نوێ؟\nکۆنووسی کۆبونەوەی کردنەوەی کۆمپانیا، دیاریکردنی بەڕێوبەری گشتی و ئەندامانی دەستەی بەڕێوەبردن و واژۆکرنی کۆنووس لە لایەن گشت ئەندامان.\nکۆپی پاسپۆرت و 2 وێنەی ڕەنگاوڕەنگی پشت سپی گشت ئەندامان\nگرێبەستی دامەزراندنی کۆمپانیا لە گەڵ پارێزەرێکی تۆمارکراو لە کوردستان، ئەوە پێداویستیەکی بەزۆریە و دەبێ کۆمپانیا پشت بە پارێزەری ناوخۆ ببەستێت\nتۆمارکردنی ناوی کۆمپانیا لە ژووری بازرگانی پەیوەندیدار لە هەولێر، سلێمانی یا دهۆک\nپێویستە ژمێریارێکی تۆمارکراو لە سەندیکای ژمێریاران کاری ژمێریاری کۆمپانیاکە جێبەجێبکات\nتێبینی: گشت بەڵگەنامەکان پێویستە بەزمانی کوردی یان عەرەبی یاخود کۆپی وەرگێردڕاویان لەگەڵ بێت. ئەو بەڵگەنامانەی لەدەرەوەی عێراق ئیمزاکراون دەبێت پەسەندکرابن لە نزیکترین نووسینگەی نوێنەرایەتی حکومەتی هەرێمی کوردستان یان باڵوێزخانەی عێراق.\nگشت ڕێنماییەکانی سەرەوە دەکرێ لە لایەن پارێزەر و ژمێریاری ناوخۆ جێبەجێبکرێن. بۆ دۆزینەوەی پارێزەری ناوخۆ تکایە پەیوەندی بە سەندیکای پارێزەرانی کوردستان بکە.\nکارتی 'ناسنامەی باری شارستانی' (هویة نفوس)چیە؟ کێ پێویستیەتی 'ناسنامەی باری شارستانی' بەدەستبێنێت؟ چۆن دەتوانرێت بەدەستبهێنرێت؟\nکارتی 'ناسنامەی باری شارستانی' (هویة نفوس)، ناسنامەی سەرەکییە لە عێراق، هەموو هاووڵاتیانی عێراق لەگەڵ هاووڵاتیانی هەرێمی کوردستان پێویستە خاوەنی ئەو کارتە بن.\nدەرهێنانی ناسنامەی باری شارستانی بۆ جاری یەکەم:\nفۆرمی داواکاری پێشكەشکردنی ناسنامە، ئەگەر پێویست بوو لەلایەن سەرپەرشتیاری یاسایی واژوو (ئیمزا) دەکرێت\nبەڵگەنامەی 'کارتی زانیاری' یا 'ڕەگەزنامە' (شهادة جنسیة) یاخود (پاسپۆرت) بۆ سەلماندنی ڕەگەزنامەی پێشکەشکار\nپێشکەشکردنی فۆرمی داواکاری لەگەڵ دوو وێنەی ڕەنگاوڕەنگ لە نووسینگەی ناسنامە (دائرة نفوس)\nنووسینگەی ناسنامە، کارتی ناسنامەی باری شارستانی دروستدەکات لە بەرواری وەرگرتنی داواکاری، مۆرو واژۆ (ئیمزای) سەرۆکی نووسینگەی لێدەدرێت.\nناسنامەی دەرچوو دەدرێتەوە بە خاوەنەکەی دوای واژۆکردنی فۆرمی وەرگرتن.\nدەرهێنانی ناسنامەی باری شارستانی لە کاتی ون کردنی یاخود بێکەڵک بونی:\nئەگەر ناسنامەکەت ون بووبێت خود بێکەڵک بووبێت، ناسنامەیەکەی ترت پێدەدرێت دوای لێکۆڵینەوە و دڵنیابوونی نووسینگەی ناسنامە لە ونبوون یاخود بێکەڵک بوونی. بۆ ئەم مەبەستە فۆرمی ونبوونی ناسنامە پڕدەکرێتەوە و ناسنامە بێکەڵکەکە لە خاوەنی وەردەگیردرێت.\nکارتی زانیاری پێویستە بۆ سەرپەرشتیاری گشت خێزانێکی عیراقی کە لە هەرێمی کوردستان نیشتەجێبن بەڵام بیانی نەبن و نیشتەجێی هیچ بەشێکیتری عێراق نەبن. هاووڵاتیانی عیراقی نیشتەجێی بەشەکانی تری عێراق، کارتی هاوشێوەیان پێدەدرێت لە پارێزگاکانی خۆیان و ناتوانن کارتی زانیاری لە هەرێمی کوردستان بەدەستبهێنن. خەڵکانی بیانی کارتی زانیاریان پێنادرێت.\nهەر هاووڵاتیەک ئەو مەرجانەی سەرەوە بیگرێتەوە، دەتوانێت داوای کارتی زانیاری بکات بە نوێنەرایەتی سەرپەرشتیاری خێزان لە نووسینگەی ئاسایشی گەڕەکەکەى. بەڵگەنامە پێویستەکان بریتین لە:\nسێ وێنەی ڕەنگاوڕەنگ\nدوو کۆپی ڕەنگاوڕەنگی ناسنامە (هویة نفوس) ی گشت ئەندامانی خێزان\nدوو کۆپی ڕەنگاوڕەنگی ڕەگەزنامە (جنسیة)ی سەرپەرشیاری خێزان\nدوو کۆپی کارتی پسولەی خۆراک، کە لە ژێرناوی سەرپەرشتیاری خێزان دەرچووە\nنامەی پشتگیری موختاری گەڕەک، مۆرکرابێت لە لایەن نووسینگەی ئاسایشی گەڕەک\nبەڵگەنامەی 'ڕەگەزنامە' (شهادة الجنسیة)چیە؟ کێ پێویستیەتی 'ڕەگەزنامە' بەدەستبێنێت؟ چۆن دەتوانرێت بەدەستبهێنرێت؟\nگشت هاووڵاتیانی عێراقی پێویستە هەڵگری ڕەگەزنامە (شهادة الجنسیة) بن، کە حالەتی هاووڵاتیبوون لە عێراق پشتڕاستدەکاتەوە. فۆرمی داواکردنی ڕەگەزنامە لێرە بەدەستبهێنە. بۆ بەدەستهێنانی ڕەگەزنامە (شهادة جنسیة) پێویستە ڕەسەنایەتی عێراقیبوونی پیشانبدات بەیەکێک لەم ڕێگایانەی خوارەوە:\n1. لەڕێگەی باوک یان دایکی داواکەر\nفۆرمی داواکردنی ڕەگەزنامە بە پڕکراوەیی\nڕەگەزنامە (شهادة جنسیة) ی باوک یان دایک\nناسنامەی باری شارستانی (هویة الأحوال الشخصیة) باوک یان دایک\nدوو وێنەی ڕەنگاوڕەنگی پشت سپی\n2. لەڕێگەی مام یان ئامۆزا\nوێنەی داواکار لەگەڵ وێنەی دایک و باوك\nوێنەی مام یا ئامۆزا\nپشتگیری موختار لەگەڵ دوو شاهێد و مام یان ئامۆزا\nدوو وێنەی ڕەنگاوڕەنگی پشت سپی داواکار\n3. بۆ هاووڵاتیانی عێرا قی دانیشتووی دەرەوەی ووڵات\nپڕکردنەوەی فۆرمی داواکردنی ڕەگەزنامە لە باڵوێزخانەی عێراق لە ووڵاتی نیشتەجێبوونی داواکەر\nپێویستە داواکەر دوو وێنەی ڕەنگاوڕەنگ لەگەڵ خۆی ببات بۆ باڵوێزخانە، یەکێکیان لە لایەن بەرپرسانی باڵوێزخانە مۆردەکرێت\nدەستنیشانکردنی بریکارێکی تایبەت (وەکیل خاص) لە عێراق بۆ بەدواداچونی مامەڵەکەی لەجیاتی داواکەر\nباڵوێزخانەی عێراق داواکاریەکە لە ڕێگەی وەزارەتی دەرەوی عێراق دەنێرێت بۆ نووسینگەی ڕەگەزنامەی پەیوەندیدار\nدوای تەواو بوونی، داواکەر لە هەمان باڵوێزخانە وەریدەگرێتەوە\n4. بۆ کەسانی بیانی کە دەیانەوێت ڕەگەزنامەی عێراقی بەدەستبهێنن\nخەڵکانی بیانی دەتوانن داوای ڕەگەزنامەی عێراقی بکەن بە گوێرەی مەرجەکانی یاسای ژمارە 6، 2006\nپێویستە داواکەر بەشێوەیەکی یاسایی هاتبێتە عێراق\nپێویستە بۆ ماوەی 10 ساڵ لە عێراق ژیابێت\nپێویستە داواکەر خاوەنی بژێویەکی ژیانی بەردەوام و سەرچاوە ڕوونبێت\nپێویستە داواکەر هیچ نەخۆشییەکی گواستراوەی نەبێت\nهیچ تاوانێکی شەرەف یا ئەخلاقی ئەنجام نەدابێت\nپسولەی خۆراک چیە؟ کێ پێویستە بەدەستبێنێت؟ چۆن دەتوانرێت بەدەستبهێنرێت؟\nسەرپەرشتیاری هەر خێزانێکی عێراقی پێویستە کارتی پسولەی خۆراکی هەبێت. ئەو کارتە ناوی گشت ئەندامانی خێزانەکەی لەسەرە و بەڵگەنامەیەکی گرنگە بۆ پشتڕاستکردنەوەی ناسنامە، تۆمارکردن بۆ دەنگدان و بۆ چەندین کاری تر. بۆ بەدەستهێنانی پسولەی خۆراک، هاووڵاتی پێویستە ناوی خۆی لە نووسینگەی کارتی پسولەی خۆراک تۆماربکات و فۆرمی پەیوەندیدار پڕبکاتەوە. دەتوانی فۆرمەکە لێرە بەدەستبهێنیت.\nبەڵگەنامە پێویستەکان بۆ داواکردنی پاسپۆرتی عێراقی:\nناسنامەی باری شارستانی (هویة الأحوال الشخصیة)\nبەڵگەنامەی ڕەگەزنامە ((شهادة الجنسیة)\nچەکی بانک بە بەهای (25،000) دیناری عێراقی\nسێ وێنەی ڕەنگاوڕەنگی پشت سپی\nفۆرمی ئەلیکترۆنی بۆ داواکردنی پاسپۆرتی عێراقی لێرە بەدەستبهێنە\n** ناسنامەی باری شارستانی\nآ- ناوی سیانی و ناوی دایک لەگەڵ بەروار و شوێنی لە دایک بوونی کەسەکەی دیار بێت.\nب- مۆر و ناوی سەرۆکی فەرمانبەر بەڕوونی دیار بێت.\nج- وێنەی داواکەر لەگەڵ مۆری فەرمانگە دیار بێت لەسەر ناسنامەی باری شارستانی.\nد- پێویستە ناسنامەی باری شارستانی مندالان وێنەی لەسەر بێت بە پێچەوانەوە کاری پێ ناکرێت.\nه- مێژووی دەرچوونی ناسنامەی باری شارستانی روون بێت و لە 10 سال کۆنتر نەبێت ئەگەر نا کاری پێناکرێت.\n** ڕەگەزنامەی عێراقی\nآ- داواکەری پاسپۆرت ئەگەر تەمەنی لە سەرووى 12 ساڵەوە بێت پێویستە ڕەگەزنامەی عێراقی هەبێت.\nب- ئەگەر کەسی داواکاری پاسپۆرت تەمەنی لە خوار 12 ساڵەوە بێت پێویستە ڕەگەزنامەی سەرپەرشتیاری خێزان لەگەڵ خۆی بهێنێت.\nج- ئەو زانیاریانەی کە لە ڕەگەزنامەی عێراقی هەیە لەگەڵ ئەو زانیاریانەى لە ناسنامەی باری شارستانی هەیە دەبێت دیار و وەک یەک بن.\n** کارتی زانیاری\nآ- پێویستە داواکەر کارتی زانیاری پەیوەندیدار بەو پارێزگایەی کە لێی نیشتەجێیە پێشکەشبکات\nب- ناوی سیانی داواکەر بەتەواوەتی وەکو ناسنامەی باری شارستانی لەسەر کارتی زانیاری تۆمار کرابێت.\n** چەکی بانک\nآ- پێویسەتە هاوولاتی چەکی بانک بهێنێت لە یەکێک لە لقەکانی بانکی رەشید (خانزاد، نەوڕۆز، دیلمان، شیرین، عنکاوە) لە هەولێر.\nآ- بۆ جێبەجێکردنی مامەڵەی پاسپۆرت هاوولاتی دەبێت 3 وێنەی ڕەنگاوڕەنگی پشتی سپی بێنێت بەئەندازەی 35*45 ملم.\nداواکردنی مۆڵەتی لێخوڕین؟\n1. مه‌رجه‌كانى ده‌رهێنانى مۆڵه‌تى لێخورین\nا- پێویسته 16 شانزه ساڵى ته‌واو كردبێت بۆ ماتۆر سكیل، 20 ساڵ بۆمۆڵه‌تى شوفێرى گشتى و بارهه‌ڵگر، 18ساڵ بۆ جۆره‌كانى تر.\nب- سزا نه‌درابێت له‌لایه‌ن دادگاوه كه ڕێگر بێت له‌شوفێرىكردن.\nج- پێویسته پشتگیرى لیژنه‌ى پزیشكى هه‌بێت كه‌له‌لایه‌ن وه‌زاره‌تى ته‌ندروستییه‌وه ئه‌و لیژنه‌یه دیارى ده‌كرێت و بیسه‌لمێنێت كه له‌رووى جه‌ستیی وبینینه‌وه گونجاوه بۆ شوفێرى كردن.\nد- ده‌بێت به سه‌ركه‌وتوویى ئه‌و تاقیكردنه‌وه هونه‌ریانه ببڕێت كه پێویسته بۆ شوفێرى و یاساكانى هاتووچۆ به‌پێى جۆرى مۆڵه‌ته‌كه كه ده‌یه‌وێت به‌ده‌ستى بێنێت.\n2. پێویسته ئه‌فسه‌رى مۆڵه‌ت، مۆڵه‌ته‌كه پوچه‌ڵ بكاته‌وه كاتێك شوفێر یه‌كێك له‌م مه‌رجانه له ده‌ست بدات كه هاتووه له بڕگه‌كانى (ا،ب،ج) ى خاڵى یه‌كه‌مى سه‌ره‌وه.\n3. له كاتى نوێ كردنه‌وه‌ى مۆڵه‌تى لێخورین ڕه‌چاوى خاڵه‌كانى هاتوون له‌بڕگه‌كانى (ب،ج) له خاڵى یه‌كه‌مى سه‌ره‌وه ده‌كرێت.\n4. ده‌توانرێت مۆڵه‌تى شوفێرى بدرێت به ڕه‌گه‌زێك عێراقیش نه‌بێت به‌مه‌رجێك ته‌نها جۆرى مۆڵه‌تى تایبه‌ت بێت و به پێى ئه‌و مه‌رجانه‌ى كه له‌خاڵى یه‌كه‌مى ئه‌م به‌شه‌داهاتووه‌و ده‌بێت نیشته‌جێ بێت له عێراق به شێوه‌یه‌كى ڕێگه پێدراو به‌پێى به‌ڵگه نامه‌ى نیشته‌جێبوون.\n5. مۆڵه‌تى شوفێرى ده‌رچووى ووڵاتانى تر له‌عێراق كارى پێده‌كرێت وه‌ك مۆڵه‌تى تایبه‌تى عێراقى به مه‌ر جێك مۆله‌ته‌كه ماوه‌ى ته‌واو نه‌بووبێت واته.\n6. ماوه‌ى به‌سه‌رچوونى مۆڵه‌تى لێخورین پێنج ساڵه.\nها‌ووڵاتیانی هەرێمی کوردستان بەگوێرەی ناوی پارێزگای سەر تابلۆی ئۆتۆمبیلەکانیان دەتوانن بڕی سزای سەرپێچی بدۆزنەوەو لە بەشی پێ بژاردنی سەربە بەڕێوبەرایەتی پەیوەندیدار سزای سەرپێچی هاتوچۆ بدەن.\nدۆزینه‌وه‌ی سه‌رپێچی هاتووچۆ لە هەولێر\nدۆزینه‌وه‌ی سه‌رپێچی هاتووچۆ لە سلێمانی\nدۆزینه‌وه‌ی سه‌رپێچی هاتووچۆ لە دهۆک\nتێچووی کڕینی ژمارەی تابلۆ بۆ ئۆتۆمبیلی تازە دەوەستێتە سەر جۆر و قەبارەی ئۆتۆمبیل. زانیاری زیاتر لێرە دەستدەکەوێت.


شاندەیا ھەدەپێ ب دزی چو قەندیل – Sibehî سبەھی\nشاندەیا ھەدەپێ ب دزی چو قەندیل\nBergeh Kurdistan On 01/10/2021 / سیاسی\nشانده‌یەکا هەدەپێ ب سه‌رۆکاتیا مه‌رال دانش به‌شتاش سه‌رۆکا فراکسیۆنا ھەدەپێ د پەرله‌مه‌نتۆیا ترکیێ و مەحمود تۆگرول دا سه‌ردانا باژارێ سلێمانیێ ل باشوورێ كوردستانێ کر.\nشاندەیا ھەدەپێ د گه‌ل ته‌ڤگه‌را گۆران و یەنەکێ هه‌ڤدیتن پێکانین. سه‌رۆکا شاندەیا ھەدەپێ داخوویاکرن کو ئه‌و ژ بۆ هلبژارتنێن ئیراقێ پشتگریا هه‌ڤپه‌یمانیا یەنەکێ و گۆران دکن و ژ بۆ یه‌کێتیا کوردا ئەو ل سلێمانیێ نه.\nڕایا گشتی باش دزانه کو، سه‌ردانێن ھەدەپێ یێن باشوورێ کوردستانێ چو جارا نه ب تنێ ژ بۆ هنده‌ک هه‌ڤدیتنێن ئالیێن سیاسی یێن باشوورێ کوردستانێ یه. هه‌روه‌ها پشتی ڕاگەهاندنا ده‌کلاراسیۆنا/بەیانامەیا ھەدەپێ ل ترکیێ سه‌ردانا ڤێ شاندەیێ بۆ باشوورێ كوردستانێ بالکێشه. ژ به‌ر کو پرانی شاندەیێن ھەدەپێ ده‌ما سه‌ردانا باشوورێ کوردستانێ دکن ڕۆلێ قاسدیێ دله‌یزن.\nژ ئالیه‌ک دن ڤه، د ڤێ ده‌ما کو رێ و ئاوایێن چاره‌سه‌ریا پرسا کورد ل ترکیێ تێ گۆتوبێژ کرن ب ئاوایەكی گەلەك ڤەكری دیار دبە كو د ناڤا هنده‌ک بەرپرسێن ھەدەپێ دا دیتنێن جودا هه‌نه.ھندی ئەڤدلا ئۆجەلانە ھەر ژ ڕۆژا ئه‌ول ڤه وی گۆتیه کو ئه‌ڤ پرس، پرسا كوردی، د پەرله‌مه‌نتۆیا ترکیێ دا تێ چاره‌سه‌ر کرن. نها ده‌مرتاش جودا داخوویانیا دده و ب ئیسرار دبێژه “ئه‌م پارتیه‌کا ترکیێ‌نه و وه‌ک هه‌موو پرسگرێکا ئه‌م چاره‌سه‌رکرنا پرسا کورد ژی د پەرله‌مه‌نتۆیێ دا دبینن و موخاتەب ژی هەدەپه یه. لێ ئالیێن دن و پرانی دبێژن کو خوه‌دیێ بریارێ ئیمرالی یه. ده‌مرتاش د هه‌ر دەلیڤەیێ دا په‌سنێ ئۆجەلان دده، لێ ئیمرالی موخاتەب نابینه. ئه‌ڤ ژ هه‌لوه‌ستا وی یا ل دژی ئاکەپێ ده‌ردکه‌ڤه پێش.\nگه‌له‌ک ئاشکه‌ره‌یه کو قه‌ندیل گوھ ناده‌تە ئیمرالی، د ئه‌سلێ خوه دا ده‌مرتاش پتر نێزنگی قه‌ندیل دیتنێن خوە ڕادگەهینه. هه‌روه‌ها دیار دبە کو ده‌مرتاش دخوازه ب پشتگریا قه‌ندیل ڕۆلێ ئۆجەلان بله‌یزه. ئه‌ڤ پرسگرێکا د ناڤا ھەدەپێ ده یه. لێ هه‌تا ڤێ گاڤێ ژی جهێ بریارێ قه‌ندیله. ژ ڤێ ژی دوار دبە كو ئەگەرێ بنگه‌هین یێ سه‌ردانا شاندەیا ھەدەپێ بۆ باشوورێ کوردستانێ هه‌ڤدیتنێن د گه‌ل قه‌ندیلن داكو ل سەر پرسگرێک و بوویەرێ قەومین ھەلوەستا قەندیل بزانن.\nل ترکیێ، هه‌تا گاڤا داویێ ئه‌ردۆگان دکاره ب کا‌رتا ئیمرالی بلەیزە. ئۆپۆزسۆنا ترکیێ ڤێ هه‌لوه‌ستا ئه‌ردۆگان دزانه و دخوازه ژ نها ڤه ھەدەپێ بده پێش و ڕۆلێ ئیمرالی کێم بکه. ژ به‌ر کو دەما هلبژارتنێن شاره‌داریان دا ھەدەپێ گوھ نەدا ئیمرالی و پشتگریا ئۆپۆزسیۆنێ كر، ئۆپۆزسیۆن ژی وێ ھەلوەستا ھەدەپێ وه‌ک کێمبوونا ڕۆلێ ئۆجەلان دنرخینه.\nهه‌ر جار سه‌ردانێن شاندەیێن ھەدەپێ بۆ باشوورێ کوردستانێ ھەم د مه‌دیایا پەکەکێ دا و ھەم ژی د مه‌دیایا ترکیێ دا گه‌له‌ک دهاتن نرخاندن. لێ ڤێ جارێ هه‌ردو ئالی ژی بێده‌نگبوون. دێ د ڕۆژێن پێشیا مه دا سه‌ده‌مێ سه‌ردانا شاندەیا ھەدەپێ پتر بێ زانین. به‌رێ خوه بدەنێ د چه‌ند ڕۆژێن ل پێشییا مه دا دێ د داخوویانیێن بەرپرسێن ھەدەپێ دا ئەگەرێ بنگه‌هین یێ سه‌ردانا سلێمانیێ دیار بن.


بانگەوازی دەکرێت هەموان ببنە دەنگی زیندانیانی مانگرتوو بۆ ئازادی ڕێبەر ئۆجالان - Aryen News\nبانگەوازی دەکرێت هەموان ببنە دەنگی زیندانیانی مانگرتوو بۆ ئازادی ڕێبەر ئۆجالان\nئایار 27, 2021 ئایار 27, 2021\nهاوسەرۆکی فیدراسیۆنی پشتیوانیی حقووقی لە بنەماڵەی گیراوانی سیاسی دەڵێ دەبێ هەموومان پێکەوە هەوڵ بدەین ببینە دەنگی ئەو گیراوانەی زیاتر لە شەش مانگە لە زیندانەکانی تورکیا لە مانگرتندان.\nچالاکیی مانگرتن لە خواردنی زیندانیانی سیاسیی باکووری کوردستان ئەمڕۆ ١٨٢ ڕۆژی پڕ کردەوە. داخوازیی سەرەکیی مانگرتووان ئەوەیە کۆتایی بە گۆشەگیریی ڕەها لەسەر ڕێبەری گەلی کورد عەبدولڵا ئۆجالان بهێندرێت.\n“ئەلیف هاران” هاسەرۆکی فیدراسیۆنی “مەد تووهاد” لە لێدوانێکدا بۆ ئاژانسی هەواڵی فورات وتی: بنەماڵەی گیراوانی مانگرتووش داوا دەکەن هەرچی زووترە کۆتایی بە گۆشەگیری بهێندرێت. ئەمە لە هەمان کاتدا داواکاریی چین و تۆێژەکانی کۆمەڵگەشە.\nهاوسەرۆکی ئەو فیدراسیۆنە سەبارەت بە ڕەوشی گیراوانیش وتی: “ئەرکی وەزارەتی داد و کاربەدەستانی زیندانە ژیان و تەندرووستیی بەندکراوان بپارێزێت. بەڵام مخابن بە خەمساردییەوە لە بابەتی مانگرتووان نزیک دەبنەوە.”\nلەگەڵ گیراوانی زیندانی، چالاکانی کەمپی مەخمووریش ماوەی ١٦٢ ڕۆژە بۆ هەمان مەبەست و بۆ داکۆکی لە داخوازیی مانگرتووانی زیندانی چالاکییەکی هاوشێوە بەڕێوە دەبەن. هەر لەو چوارچێوەدا چالاکانی کورد لە کەمپی لاڤریۆی یۆنانیش ١٤٤ ڕۆژە لە مانگرتندان. مانگرتنەکان بە شێوەی دەورەیی بەڕێوە دەچن.\nوەرگێڕی پەناخوازێکی کورد لە نەرویژ بەپێچەوانەی یاسا لێکدانەوە بۆ کەیسەکەی دەکات\nعەلی خامنەیی بە “نا”یەکی گەورە وڵامی داواکارییەکەی حەسەن ڕۆحانیی دایەوە


دهۆك، قەدەغەكردنی هاتووچۆ هەڵگیرا – تۆڕی میدیایی خەڵک\n2020/06/04 - 7:00 PM\nشانەی قەیران لە پارێزگەی دهۆك، هەڵگرتنی قەدەغەكردنی هاتووچۆ لە پارێزگەكەدا بەشێوەیەكی تەواوەتی ڕادەگەیەنێت.\nبەگوێرەی زانیارییەكان، شانەی قەیران لە دهۆك، بڕیاریدا قەدەغەكردنی هاتووچۆ هەڵبگرێت و هەموو ئەو شوێنانە بكاتەوە كە لەماوەی چەند ڕۆژی ڕابردوودا داخرابوون.\nدوێنێ چوار شەممە، وەزارەتی تەندروستی هەرێمی كوردستان ئاماژەی بە تۆماركردنی 52، حاڵەتی تووشبوونی نوێ كردبوو بە ڤایرۆسی كۆرۆنا لە پارێزگەی دهۆك.\nبەپێی دوایین ئاماری وەزارەتی تەندروستی هەرێمیش، ئەمڕۆ پێنج شەممە 6 حاڵەتی تری تووشبوون بە ڤایرۆسی كۆرۆنا لە پارێوگەی دهۆك تۆماركران.\nپارێزگای دهۆكڤایرۆسی كۆرۆناقەدەغەكردنی هاتووچۆهەرێمی كوردستانوەزارەتی تەندروستی هەرێمی كوردستان


خۆزگەخواستن بە داگیرکەران: لە چاوەڕوانیی بەربەرییەکاندا | KURDPLAT\nکوردپلات 8/12/2020 03:30:00 ص ليست هناك تعليقات\nلە دو رۆژی رابردودا زیاد لە (٤٤) ھەزار لوبنانی کەمپینێکی ئۆنلاینیان لە سۆشیال میدیادا ئیمزاکردوە و تیایدا داوای ئەوە دەکەن فەڕەنسا بگەڕێتەوە و وڵاتەکەیان سەرلەنوێ داگیربکاتەوە.\nکەمپینەکە ئەم ناونیشانەی ھەیە: ”لوبنان بۆ ماوەی دە ساڵ بخرێتە ژێر ئینتیدابی فەرەنساوە“، ئەم کەمپینە دوای سەردانەکەی دوێنێی ماکرۆنی سەرۆکی فەرەنسا بۆ لوبنان بڵاوبوەتەوە. ئەوانەی لە پشتی کەمپینەکەوەن باس لەوە دەکەن کە لوبنانیەکان رێگاچارەی ریفۆرم و دەسکاریکردنی سیستمە سیاسیی و ئابورییە حوکمڕانییەکەیان لەبەردەمدا نەماوە و ئەوان دەرەقەتی ھێزە بنەماڵە حوکمڕانەکان و میلیشیاکانیان و دەوڵەتە ئیقلیمییەکانی پشتی ئەو بنەماڵە و میلیشیایانە نایەن.\nرادەی نائومێدبون لە دەسکاریکردن و سەرلەنوێ داڕشتنەوەی دۆخەکە وایکردوە ئەو ژمارە زۆرەی خەڵک پەنا بۆ سەرۆکی فەڕەنسا ببەن و داوای لێبکەن فەرەنسا بگەڕێتەوە و وڵاتەکەیان داگیربکاتەوە.\nئەو سیستمە حوکمڕانییەی لە لوبناندا دروستکراوە سیستمێکی تائیفیی میلیشیایی داخراوە کە سەرجەمی دەسەڵاتەکانی ئەو وڵاتەی لە دەستی کۆمەڵێک خێزان و بنەماڵەی سیاسیی و دینیدا کۆکردوەتەوە و شتێک لەو وڵاتەدا نەماوە لۆژیکی تائیفیەت بەشی نەکردبێت.\nگەندەڵیی و دزیی و جەردەییەکی سیستماتیک، باڵادەستیی رەھای مەحسوبیەت و دابەشکردنی پۆست و پلە سیاسیی و ئابوریی و بیرۆکراسییەکانی وڵاتەکە لە رێگای مەحسوبیەتەوە، بەربڵاوی دیاردەی میلیشیا و بونی چەکدار و سوپای خێزانیی و تائیفیی تایبەت، ئامادەگی خەستی ھێزە ئیقلیمییەکان لەو وڵاتەدا و لە دەستدانی تەواوەتی سەروەری وەک دەرەنجامی تەراتێنکردنی ھێزە ئیقلیمیەکان لەناویدا، بەرفروانی دیاردەی بێئیشیی و نەبونی خزمەتگوزارییە سەرەتاییەکان، بڵاوبونەوەی ھەژارییەکی گەورە و بەناو بەشێکی گەورەی دانیشتواندا، ئاکارەکانی ئەو سیستمەیە کە دروستکراوە.\nلە ھەمو ئەمانەش ترسناکتر بێئەنجامیی و بێکاریگەربونی سەرجەمی ئەو ناڕەزاییدەربڕین و خۆپیشاندانانەیە کە لوبنانییەکان بە درێژایی ئەم چەند ساڵەی دوایی پەنایان بۆبردوە بۆ گۆڕین و دەسکاریکردنی ئەو دۆخە.\nئەوانەی کەمپینەکەیان ئیمزاکردوە بە ھەموان پێیانوایە دەسەڵاتدارانی لوبنان بەھەمو جیھانیانا نیشانداوە کە ناتوانن وڵاتەکە بەڕێوەببەن و لوبنانیان لە لێواری مردن و وێرانبونی تەواوەتی نزیککردوەتەوە.\nپەنابردن بۆ فەرەنسا، بۆ ھێزێک کە بەرپرسی ژمارە یەکە لە دروستبونی نەخشەی سیاسیی ناوچەکە بەگشتیی و چۆنیەتی دروستکردنی لوبنان وەک وڵاتێک لەسەر بنەمای تائیفیەت، بەتایبەتیی، ھێما بۆ ئەو دۆخی نائومێدبونە سەرتاسەرییە دەکات کە ئیمزاکەرانی ئەو کەمپینە تێیکەوتون. دۆخی ئەم چالاکەوانانە لە دۆخی ئەو کەسانە دەچێت کە خەریکە لە دەریادا نوقمدەبن و پەنا بۆ پوشێک دەبەن خۆیانی پێبگرنەوە.\nخۆزگەخواستن بە داگیرکەران بۆ رزگاربون ھێمایەکی گەورەیە بۆ تاریکیی دۆخی ئێستا و داخرانی ئەگەرەکانی گۆڕانی ئەو ئێستایە. حوکمڕانانی ئەم ناوچەیە بە ڕادەیەک نابەرپرسیار و تاوانبار و موجریمن، خەڵکی ناوچەکە ھەموشتێکی لەوان پێ باشتربێت.\nدۆخی عێراق بە گشتیی و دۆخی ھەرێمی کوردستان بەتایبەتی لە دۆخی لوبنان باشتر نییە. دەسەڵاتدارانی عێراق و دەسەڵاتدارانی کوردستان لە ھەمان مەعدەنی ئەوانەی لوبنان دروستکراون و سیستمی حوکمڕانییەکەشیان لەھەمان قوڕ و لیتە و پۆخڵەوات دروستکراوە. ئەوەی لەمڕۆدا جارنەجار ھەم لە ھەرێم و ھەم لە عێراقدا گوێمان لێدەبێت کە خەڵک تەمەنای گەڕاندنەوەی سەدام حوسەین دەکەن، ھەمان لۆژیکی نائومێدبون و وەڕسبونی لەم دەسەڵاتدارانەی لەپشتەوەیە. ھەمان ڕەشبینیی بەرامبەر بە چاکسازییکردن و دەسکاریکردنی سیستمە حوکمڕانییە خێڵەکیی و بنەماڵەیەی و خێزانی و تائیفیی و سوڵتانییەکە، خواستەکانی خەڵک دادەڕێژێت.\nئەگەر لوبنانییەکان ماکرۆنیان ھەبێت پەنای بۆببەن، ئەوا عێراقییەکان، بە کوردیشەوە، تەنھا وێنەکانی سەدام حوسەینیان ھەیە تەماناکانی خۆیانی پیاھەڵواسن.\nئەو دۆخەی ئەمڕۆکە لە ناوچەکەدا باڵادەستە لەو دۆخە دەچێت کە شاعیری یۆنانی بەناوبانگ کۆستەنتین کاڤافی لە شیعری ”لە چاوەڕوانی بەربەریەکاندا“ باسیدەکات. لەو شیعرەدا کاڤافی باس لە شارێک دەکات کە لە ناوەوەی خۆیدا تەواو بۆگەن و بێمانا و بێھیوا و بێئومێد بوە، دانیشتوانەکەی بۆ رزگاربون لەو دۆخە تەمەنا و چاوەڕێی ھاتنی بەربەرییەکان دەکەن. ئەوان ڕۆژانە خۆیان دەگۆڕن و جلە جوانەکانیان لەبەردەکەن و دەچنە بەردەرگای شارەکەیان و چاوەڕوانی ھاتنی بەربەرییەکان دەکەن. ئەوان ھاتنی بەربەرییەکان وەک ھاتنی رزگارکەرێک دەبینن.\nپێدەچێت میللەت و کۆمەڵگا جیاوازەکانی ئەم ناوچەیە، ھەریەکە و بەجۆرێک چاوەڕوانی بەربەرییە ڕزگارکەرەکانی خۆیان بکەن.


دوو پەرلەمانتاری هەدەپە ئازادکران\nلەلایەن کۆسار عوسمان 21/4/2017\nمێراڵ دانش بێشتاش و نورسال ئایدۆغان\nدوو پەرلەمانتاری پارتی دیموکراتی گەلان (هەدەپە) دوای دانیشتنی دادگا، بە بڕیاری دادوەر ئازادکران.\nنورسال ئایدۆغان کە لەڕێگەی سیستمی گواستنەوەی دەنگ و رەنگ لە بەندیخانەی سیلیڤری'یەوە بەشداریی لە دانیشتنی چوارەمین دادگای سزا قورسەکانی ئامەد کردبوو، بە بڕیاری دادگا ئازادکرا.\nئایدۆغان گوتەی بەرگری پێشکەشکرد و هەموو ئەو تۆمەتانەی رەتکردەوە کە درابوونە پاڵی.\nلە وەڵامی پرسیارێکی سەرۆکی دادگا بەوەی کە ئایا بۆ بەشداری لە پرسەی ''تیرۆریستان'' کردووە؟ ئایدۆغان گوتی: "لە ساڵەکانی 2011-2012 ژمارەیەکی زۆری پرسە لە دیاربەکر (ئامەد) ھەبوون. خاوەنی ئەو پرسانە لە پارتەکەمان کاریان دەکرد و ئەرکیان پێسپێردرابوو. زۆربەی خاوەن پرسەکانم دەناسی".\nگوتیشی "ژمارەیەکی زۆر لەوان دەنگیان بە پارتەکەمان داوە و داوایان کرد لە پرسەکانیان بەشداربین. منیش لەڕووی مرۆیی و ویژدانییەوە بەشداریم لە پرسەکاندا دەکرد. من لەچوارچێوەی بڕیاری ئەو پارتەی کە تێیدا ئەندامم بەشداریم لەو پرسانەدا کردووە. ھیچ کارێکم بەمەبەستی ئەنجامدانی پروپاگاندە نەکردووە".\nھاوکات ئایدۆغان گشت ئەو تۆماتانەی ئاراستەی کراون رەتکردەوە و داوای ئازادکردنیشی لە دادگا کرد. بەمپێیە دادگا ھەڵسەنگاندنی بۆ داواکە کرد و بڕیاری ئازادکردنی بۆ ئایدۆغان دەرکرد.\nهەروەها لە دانیشتنی دادگەی سزا قورسەکانی ئامەد، مێراڵ دانش بێشتاش، پەرلەمانتاری هەدەپە کە ئەویش لەڕێگەی سیستمی گواستنەوەی دەنگ و رەنگ لە بەندیخانەی سیلیڤری'یەوە بەشداری لە دانیشتنەکە کردبوو، بە بڕیاری دادوەر ئازادکرا.\nبێشتاش تەواوی ئەو تۆمەتانەی رەتکردەوە کە ئاراستەی کرابوون و داوای ئازادکرانی لە دادگا کرد. بەمپێیە دادگا ھەڵسەنگاندنی بۆ داواکە کرد و بڕیاری ئازادکردنی بۆ بێشتاش بەمەرجی نەچوونە دەرەوەی وڵات دەرکرد.\nلەو دۆسیەیەی کە لەبارەی بێشتاشەوە ئامادەکرابوو، "ئەندامێتی لە رێکخراوی تیرۆریستی، ھاندان بۆ ئەنجامدانی تاوان لە رووداوەکانی 6-8 تشرینی یەکەم و پێشێلکاری یاساکانی ژمارە 2913"، وەک تۆمەت درابوونە پاڵی و داوای سزای زیندانی لە 8 ساڵ و نیو تا 23 ساڵ کرابوو.\nبڕیارە هەریەک لە گوڵتان کشاناک و سه‌باحه‌ت تونجه‌ل'یش له‌لایه‌ن دادگەی یه‌که‌می تاوانه قورسه‌کانی مەڵەدییەوە دادگایی بکرێن.\nنیشانەکردن : هەدەپە\n1200 ژمارەی بینین


مەسعود بارزانی: ئیمە زۆر نیگەرانین وهیوادارین بە زووترین کات کۆتایی پێ بێت چونکە هیچ کێشەیەک بە شەڕ چارەسەر ناکرێت.\nبارزانی: من هەر پێشمەرگەبووم و بە پێشمەگەرش دەمێنمەوە.\nمه‌سعوود بارزانی، له گفتوگۆیه‌كدا له‌گه‌ڵ كه‌ناڵی بی بی سیی به‌ریتانیایی، له باره‌ی ئۆپه‌راسیۆنه‌كانی عه‌فرین رایگه‌یاند، زۆر نیگه‌رانین له‌و ئۆپه‌راسیۆنه و هیوادارین له زووترین كاتدا ئۆپه‌راسیۆنه‌كه رابوه‌ستێت و جه‌نگ چاره‌ی كێشه‌كان ناكات.\nمەسعود بارزانی: ئیمە زۆر نیگەرانین وهیوادارین بە زووترین کات کۆتایی پێ بێت چونکە هیچ کێشەیەک بە شەڕ چارەسەر ناکرێت.\nمەسعود بارزانی: ناردنی هێزی پێشمەرگە کێشەکە چارەسەر ناکات. باشترین هاوکاری ئەوەیە کە هەموو هەوڵێک بدەین بۆ وەستاندنی ئۆپەراسیۆنەکە.\nBBC: لە دوای ٢٠٠٣ەوە هەرێمی کوردستان وەک چیرۆکی سەرکەوتن باس دەکرا. کورد لە هەموو بوارەکانی ژیاندا گەشەیان کرد. بەڵام ئێستا ئەو گەشەسەندنەیان لە دەستداوە. پێتانوایە ئێوە ریسکێکتان کرد و شکستان خوارد؟\nمەسعود بارزانی: من پێشتریش گوتوومە کە هەرگیز پەشیمان نیم و دووپاتیشی دەکەمەوە کە پەشیمان نین لە دەنگدانی 3 ملیۆن کەس. بەلای منەوە ریفراندۆم سەرکەوتوو بوو. ٩٣% خەڵکی کوردستان دەنگیان بە بەڵێ دا.\nمەسعود بارزانی: من ئەوە بەڕاست نازانم کە هێندێک کەس بڵێن ئەوەی روویدا بە هۆی ریفراندۆمەوە بوو. ئەو کێشانەی هاتە پێش لە ٢٠١٤ و پێش شەڕی داعش دەستیان پێکرد، هەر لە بڕینی بودجەوە پاشان شەڕی داعشی بەسەرداهات و نزیکەی دوو ملیۆن ئاوارە و پەنابەر روویان لە کوردستان کرد کە ئێمە بەتەنیا رووبەڕووی ئەو کێشانە بووینەوە. زۆرینەی خەڵکی کوردستانیش لەگەڵ ئەم بۆچوونەن. ئیتر بۆچی ناوی بنێین شکست.\nمەسعود بارزانی: جارێ ئەنجامدانی ریفراندۆم تاوان نییە. میللەتێک ویستی بەشێوەیەکی ئاشتییانە و دیموکراتیانە گوزارشت لە رای خۆی بکات. ئەوانەی کە گوتیان کاتەکە بۆ ریفراندۆم گونجاو و باش نییە, هیچ ئەڵتەرناتیڤ و کاتێکیان بۆ ئەنجامدانی ریفراندۆم پێشکەشی ئێمە نەکرد. هیچ بەدیلێکی قەناعەتپێکەریان نەبوو بۆ خەڵکی کوردستان. ئێمە ریفراندۆم بە تاوان نازانین بەڵکو پیادەکردنی دیموکراتیانەی مافی میللەتێکە.\nمەسعود بارزانی: من بە هەڵەی نازانم و لێشی پەشیمان نیم. ئەوەی لە کەرکووکیش روویدا بەهۆی خیانەت بوو لەناو کورد. من پێشی ریفراندۆمیش گوتوومە کە کەرکووک پێویستە شاری پێکەوەژیانی نەتەوەیی و مەزهەبی بێت و ئێستاش هەر لە سەر ئەو رایەم.\nمەسعود بارزانی: پێش ریفراندۆمیش باسی ئەو ناکۆکییانە دەکرا, بەڵام لە راستیدا ٩٣% خەڵکی کوردستان دەنگیان بە (بەڵێ) دا لە ریفراندۆم. خەڵکێکی زۆر بە شداریان لە ریفراندۆمدا کرد. ئەو خەڵکانەی ئێستا گلەیی لە سەرکردایەتی کورد دەکەن پێشتریش هەر گلەییان هەبوو. میللەتێکیش داوای ئازادی و سەربەستی بکات بێگومان دەبێت باجیش بدات. ئەگەر خیانەتی گرووپێکی کوردیش نەبووایە, ئەو رووداوانە روویان نەدەدا. هەروەها لە دەستووری عێراقیشدا هاتووە کە پابەندبوون بەو دەستوورە یەکپارچەیی خاکی عێراق دەپارێزێت.\nمەسعود بارزانی: ریفراندۆم بڕیاری حیزبێک و شەخسێک و لایەنێک نەبوو. بڕیاری تێکڕای حیزبەکانی کوردستان و پەرلەمانی کوردستان بوو لە ساڵی ٢٠١٤. هەموو حیزبەکانیش لە گەڵیبوون. لەوانەیە هێندێک کەس لەگەڵی نەبووبن, بەڵام کەس نەهات بڵێ من دژم. ئەوەی لە کەرکووک روویدا خیانەتی تاقمێک بوو. ئەگینا هەموو سەرکردایەتی پارتە سەرەکییەکان هاوبۆچوون بوون لە سەر ریفراندۆم.\nمەسعود بارزانی: خەڵکی کوردستان و کۆمەڵگەی نێودەوڵەتیش دەزانن ئەوانە کێن.\nمەسعود بارزانی: ٩٣% خەڵکی کوردستان دەنگیان بۆدا ئیتر خەڵکی چی دەڵێن دەربارەی ریفراندۆم گرنگ نییە.\nمەسعود بارزانی: ئێستا دانوستان بەردەوامە. کەرکووک و ناوچەکانی دەرەوەی ئیدارەی هەرێم کە ئێستا داگیرکراون پێمانوایە بە گفتوگۆ و دانوستان چارەسەر بکرێن.\nمەسعود بارزانی: بەڵێ ئێستا داگیرکراوە.\nمەسعود بارزانی: تا ئێستا دانوستان بەردەوامە و هیوادارم بگەینە رێککەوتنێکی هاوبەش. بەڵام بە هیچ شێوه‌یەک سیاسەتی خۆسەپاندن و سەپاندنی ئەو واقیعەی ئێستا هەیە قبوڵ ناکەین.\nمەسعود بارزانی: ئەگەر سەری نەگرت ئەو کاتە دیار دەبێت چی روودەدات و نامانەوێ پێش رووداوەکان بکەوین.\nمەسعود بارزانی: نا ئێمە هەرگیز لە گەڵ شەڕ نەبووین و هەوڵیش دەدەین بگەینە رێککەوتنێکی هاوبەش. ریفراندۆمیش بۆ ئەوە کرا رێگە لە شەڕ بگرین نەک بکرێتە بیانوو.\nمەسعود بارزانی: نەخێر بە هێچ شێوەیەک دەستبەرداری سەربەخۆیی نابین.\nمەسعودبارزانی: هەموو لایەک دەزانن ئەگەر پێشمەرگە یارمەتی هێزەکانی عێراقی نەدابووایە هەرگیز نەیاندەتوانی مووسڵ رزگار بکەن. ئەوە هەقیقەتێکە, بە دڵنیاییەوە ئەوەی لە کەرکووک روویدا بوارێکی زۆری بۆ داعش رەخساندووە. چونکە ئەوە راست نییە کە بڵێێن داعش تەواو بووە.\nمەسعود بارزانی: بۆ ئێمە شەڕی تیرۆریستان لە ژێر هەر ناوونیشانێکدا بن ئەرکێکی لە پێشینەیە. بە هیچ شێوه‌یەکیش رێگە نادەین داعش لە ناوچەکانی ژێر کۆنترۆڵی ئێمەدا سەر هەڵبداتەوە. بەڵام شەڕی داعش تەنیا شەڕی سەربازی نییە بەڵکو شەڕێکی سیاسی و فەرهەنگیشە.\nمەسعود بارزانی: من رێز لە یاسا دەگرم و بەپێی یاساش ماوەی سەرۆکایەتیەکەم کۆتایی هات. بە پێی یاساش هەموو هاووڵاتییەک کە مەرجەکانی تێدا بێت دەتوانێت خۆی بپاڵێوێت. بۆ کاتی هەڵبژاردنیش جارێ هەر لە گفتوگۆداین بۆ دەستنیشانکردنی کاتەکەی.\nمەسعود بارزانی: من هەر پێشمەرگەبووم و بە پێشمەگەرش دەمێنمەوە.


میسر له‌تاو دووبارنه‌بوونه‌وه‌ی سیناریۆی داعش هه‌وڵی به‌هێزکردنی هێزه‌کانی لیبیا ده‌دات\nمیسر کارده‌کات بۆ مه‌شق و ڕاهێنانی هێزه‌کانی حکومه‌تی لیبیا، ئه‌وانه‌ی شه‌ڕی کۆمه‌ڵه ئیسلامیـیه توندڕه‌وه‌کان ده‌که‌ن، ده‌ڵێت ئه‌مه بۆ ڕێگه‌گرتنه له دووباره‌بوونه‌وه‌ی سیناریۆی داعشه له باکوری ئافریکا.\nکاربه‌ده‌سـتانی میسر ده‌ڵێن له ماوه‌ی ئه‌م دوو مانگه‌ی ڕابردوو فه‌رمانده له‌شـکریـیه‌کانی وڵاته‌که‌یان له‌گه‌ڵ نوێنه‌رانی حکومه‌تی لیبیا چه‌ندان جار بۆ ئه‌م مه‌به‌سته له قاهیره‌ی پایته‌خت و شـاری مه‌رسا مه‌ترۆح کۆبوونه‌ته‌وه.\nهه‌روه‌ها ئه‌حمه‌د بوزیاد ئه‌لمسماری گوته‌بێژی سه‌رۆکی ده‌سته‌ی ئه‌رکانی له‌شـکری لیبیا به ئاژانسی ده‌نگ‌وباسی ڕۆیته‌رزی گوتووه میسر پـێشـنیاری بۆ کردوون مه‌شق به هێزه‌کانی لیبیا بکات.\nپـێشـتر عه‌بدولفه‌تاح ئه‌لسیسی سه‌رۆکی میسر داوای کردبوو ڕێوشوێنی توند له دژی ئه‌و توندڕه‌وانه بگیرێنه‌به‌ر که لیبیایان کردووه‌ته بنکه‌یه‌ک بۆخۆیان. میسر ده‌ڵێت ئه‌و توندڕوانه سنووری وڵاته‌که‌یان ده‌به‌زێنن و دێن له بیابانی نیمچه دورگه‌ی سینا یارمه‌تی کۆمه‌ڵی ئه‌نسار به‌یت ئه‌لمه‌قدس ده‌ده‌ن له هێرشه‌کانیان بۆ سه‌ر هێزه‌کانی ئاسایش.\nکاربه‌ده‌سـتانی ئاسایشی میسر ده‌ڵێن ئه‌نسار به‌یت ئه‌لمه‌قدس یه‌کێـکه له مه‌ترسیدارترین کۆمه‌ڵه توندڕه‌وه‌کانی ناو وڵاته‌که‌یان و هه‌روه‌ها په‌یوه‌ندی به داعشه‌وه هه‌یه.


هەڤاڵنامە: چەند پرسیارێکی سادە لە یادی ئەنفالدا\nبۆیە ئەنفال بە هەموو پێوەرێک جینۆسایدە و یەکێکە لە هەرە کارەساتە گەورەکانی مرۆڤایەتی و، لە دڕندایەتی و نامرۆڤایەتیدا ئەو پرۆسەیە هیچ هاوتایەکی نییەو، چەندین قات لە هۆلۆکۆستی جوولەکەکان، گەورەترە. دەبینین جوولەکە چیان بۆ کارەساتەکەیان کردووەو بەردەوامیشن لە کارکردن لە سەری، تا ئێستاش دەرگای دادگایان لە تاوانبارەکانی ئەو کارەساتە گرتووەو (تەعویز) وەردەگرن لە تاوانباران و بەهۆیەوە دەوڵەتیان دامەزراندووە و لە بەرامبەر مرۆڤایەتی خۆیان وەک قوربانی ناساندووە.\nئەدی ئێمە چیمان بۆ ئەنفال کردووە؟ بیست ساڵە دەسەڵاتێکی کوردیمان هەیە, جێی خۆیەتی چەند پرسیارێکی سادە بپرسین و بزانین چی بۆ ئەنفال کردووە؟\n- تا ئیستا چیمان کردووە، تا بەهۆی ئەنفالەوە دەوڵەتی کوردستان دروست بکەین و هەموو جیهان ناچار بە دانپێدانانی و پاراستنی بکەین؟\n- تا ئێستا چەند کۆنفرانسی نێودەوڵەتی بۆ بە جینۆساید ناساندنی ئەنفال ئەنجامدراوە ؟\n- تا ئێستا چەند کۆنفڕانسی ناوخۆییان ئەنجامداوە ؟\n- چەند لێکۆڵینەوەی ئەکادیمییان دەربارەی ئەنفال کردووە؟\n- چەند لێکۆڵینەوەی کۆمەڵناسی و دەروونناسی دەربارەی ئەنفال و پاشماوەکانی ئەنفال کراوە؟\n- چەند نەخۆشخانەی دەروونی بۆ کەسوکاری ئەنفالکراوەکان دروستکراوە؟\n- چەند گوند لە گوندە ئەنفالکراوەکان، نۆژەنکراوەتەوە؟\n- ئێسک و پروسکی چەند ئەنفالکراو گەڕێندراوەتەوە کوردستان؟ تەنانەت دەزانن لە کوێن؟\n- تا ئێستا کام لە سەرۆک جاشە ئەنفالچییە کوردەکان، دادگایی کراون؟\n- چەند لە داواکراوەکانی دادگای فیدڕاڵی ئەلعێراقی دراونەتە ئەو دادگایە؟\n- تا ئێستا چی کراوە بۆ ئەوەی ئەنفال بکرێتە وانەیەکی خوێندنگە و منداڵانی کورد نەوە دوای نەوە بیخوێنن؟\n- لە کامە زانکۆی کوردستان، بەشێکی تایبەت بۆ ئەنفال کراوەتەوە؟\n- تا ئێستا چەند پەرتووک لە بارەی ئەنفالەوە نووسراون؟ چەندیان وەرگێڕادراونەتە سەر زمانە زیندووەکانی جیهان؟\n- چەند مۆزەخانە و مۆنۆمێت دروستکراون، تا میوانانی بیانی و گەشتیاران سەردانی بکەن؟\n- چەند فیلمی سینەمایی لە بارەی ئەنفالەوە دروستکراون، تا نەتەوەکانی جیهان لەو رێگەیەوە بە جینۆسایدی کوردان، ئاشناببن؟\n- دەیان و سەدان و چی و چەند و کەی و کوێ و چی و چی دیکە هەن لە ئاست ئەو جینۆسایدە گەورەیە، کە دەبێ رووبەڕووی دەسەڵاتی کوردی بکرێتەوە؟\nجگە لە دەسەڵات، خۆمان وەک تاک، چیمان بۆ ئەو پرسە کردووە؟ چەند لێکۆڵینەوەمان لەبارەی ئەنفالەوە کردووە؟ ئەوانەی لە دەرەوەی کوردستان دەژین، چییان کردووە تا ئەنفال بەو وڵاتانە بناسێنن کە تێیدا دەژین؟ لەو وڵاتانە، هێندەی ئاهەنگ و بۆنە حیزبی و خێڵەکی و لاوەکییەکان، کۆڕ و سیمینار لەسەر ئەنفال کراوە؟\nئێمە هەموومان وەک تاک، قەرزاری ئەنفالین، لە بچووکی خۆمان لەو کارەساتە گەورەیە نەگەیشتووین و نەمانتوانیوە هێندەی گەورەیی خۆی بیبینین و کاری لەسەر بکەین. دەسەڵاتێکمان بووە و هەیە زۆر بچووکتر لە ئاست ئەو جینۆسایدە و تەنانەت بچووکتریش لە تاوانبارەکانی. دەسەڵاتێک شانازییەکەی ئەوەبوو دوای ئەنفال و دوای ١٢ ساڵ لە راپەڕین و دەرنانی رژێمی ئەنفال و هەڵەبجە و کوردکوژی، ئێمەیان کردەوە بە هاوڵاتی ئەو وڵاتەی وێرای دەیان تاوانی مەزنی دیکە، ئەنفال و جینۆسایدی کردین. ئەگەر پاشماوەیەکی ئەنفالیش بڵێ مافی منە بەهۆی ئەو کارەساتەوە هیچکاتێک لەگەڵ عەرەب نەژیم و دەوڵەتی خۆم هەبێت، دەڵێن ئەوە خەون و خەیاڵی شاعیرانەیە و مرۆڤی عاقڵ بیری لێ ناکاتەوە.\nنێردراوە لە لایەن Heval Nezhad at 12:23 PM


ANF | کۆمیتەی شەهیدانی پژاک یادی شەهید شوکری سەرحەدی کردەوە\nکۆمیتەی شەهیدانی پژاک یادی شەهید شوکری سەرحەد (یاسین بوڵوت)ی کردەوە و وتی، " هاوڕێ شوکری سەرحەد ٤٠ ساڵ تێکۆشانی کرد و بووە هاوڕێیەکی راستەقینەی رێبەر ئاپۆ و لەسەر رێچکەی حەقی کارەر، کەمال پیر و ئاکیف یڵماز تاوەکو دوا هەناسەی تێکۆشانی کرد.\nشه‌ممه, 18 Sep 2021, 19:20\nکۆمیەتی شەهیدانی پارتی ژیانی ئازادی کوردستان (پژاک) لە راگەیەنراوێکدا یادی شوکری سەرحەد (یاسین بوڵوت) ئەندامی کۆمیتەی شەهیدانی پەکەکەی کردەوە کە لە شاری سلێمانی لە هێرشێکی میتدا شەهید بوو.\nراگەیەنراوەکەی پژاک بەم شێوەیەیە:\n"دەوڵەتی فاشیستی بکوژی تورک لە دژی بەرخۆدان و ئیرادەی گەریلاکان لە هەموو شوێنێک شکستی هێناوە و هەموو ڕۆژێک رووبەرووی شکستێکی مێژوویی دەبێتەوە، هاوکات لە باشووری کوردستان بۆ داگیرکردنی تەواوی کوردستان دەستی خیانەت بەکاردێنێت و دەیەوێت کورد بە دەستی کورد قڕ بکات. لەم دواییانەدا دەوڵەتی داگیرکەری تورک لە باشووری کوردستان زۆر بە ئاسانی بنکەکانی میت دەکاتەوە، هەروەها هێرش دەکاتە سەر کەسایەتییە نیشتمانپەروەر و تێکۆشەران.\nبەرەبەیانی ١٧ی ئەیلول لە ناوەندی شاری سلێمانی، هەڤاڵمان شوکری سەرحەد لە هێرشێکی نامەردانەدا لە لایەن میتی تورکەوە شەهید کرا. پێش هەموو شتێک هەڤاڵمان شوکری سەرحەد بەڕێز و سوپاسەوە بەبیر دەهێنینەوە و سەرەخۆشی لە خانەوادەکەی و هەموو گەلی کورد دەکەین.\nلە ماوەی ٤٠ ساڵی شۆڕشەکەیدا، هەڤاڵ شوکری سەرحەد بە سۆزێکی زۆرەوە شەڕی کرد و بەها بەنرخەکانی دروستکرد، لە زیندانەوە تا چیاکانی کوردستان و لە هەموو بوارەکانی خەباتدا بوو. بوو بە یەکێک لە هەڤاڵانی راستەقینەی ڕێبەر ئاپۆ و تا ساتەکانی کۆتایی شەهیدبوونی. لەسەر ڕێچکەی حەقی کارەر و کەمال پیر و ئاکیف یلماز تێکۆشانی کرد. هەڤاڵ شوکری بە فەلسەفەی یەک جل و یەک پارە ژیا و هەوڵی ئەو فەلسەفەیەی دا. هەڤاڵ شوکری ماوەی ١٥ ساڵ کاری لە کۆمیتەی کەسوکاری شەهیدان کرد و بوو بە یەکێک لە دڵسۆزانی کاروانی شەهیدانی شۆڕشی ئازادی. سەرەڕای هەموو نەخۆشییە سەختەکانی، دەستبەرداری تێکۆشانی ئازادی نەبوو و گیانی بۆ گەلی کورد فیدا کرد.\nئێمە کۆمیتەی شەهیدانی پژاک بەڵێن دەدەین کە خەونی شەهیدانی کوردستانێکی ئازاد و دیموکراتی جێبەجێ بکەین و لە پێناو دۆزی ڕەوای ئەواندا بتێبکۆشین."


ئەڤ وێنەیە چەوا گەھشتە میتێ – Sibehî سبەھی\nئێدی یا بن بەركێ ھاتە سەر بەركێ و تێكەلیێن ناڤبەرا میتێ و رێڤەبەرێن پەكەكێ ل قەدیلێ د فۆرمەك نوو دا ئاشكەرا دبن، دیار بوو كو ھەموو سەردانێن شاندەیێن ھەدەپێ بۆ قەندیلێ ب ئەمر و چاڤدێریا دەولەتێ و میتێ بوونە. نامەیێن ئەبدۆلا ئۆجەلان ھەموو ب رێكا میتێ گەھشتینە بەرپرسێن پەكەكێ ل قەدیلێ.\nپارله‌مه‌نته‌رێ به‌رێ یێ هەدەپێ ئالتان تان ته‌ڤلی به‌رنامه‌یه مه‌دیاسكۆپێ بوو. د به‌رنامه‌یێ دا تان به‌هسا و‌ێنە‌یێن ڕێڤه‌بەر و پارله‌مه‌نته‌رێن هەدەپێ یێن ل گه‌ل ڕێڤه‌به‌رێن پەكەكێ ل قه‌ندیلێ هاتین به‌لاڤ کرن داخوویانیه‌ک دا.\nد ڤێ ده‌ربارێ دا، تان به‌هسا چووینێن خوه یێن ئیمرالی ژی کر و گۆت: “هینگێ دو ده‌زگه‌هێن گرنگ هه‌بوون. یه‌ک ژ وان میت و یا دی ژی مشته‌شاریا ئه‌وله‌هیێ بوو. ئه‌م ب چاڤدێریا کارمه‌ندێن ڤان هه‌ردو ده‌زگه‌هان ب رێك وو ب زانینا ده‌وله‌تێ چوون ئیمرالی. جاردن ب ئزن و رازیبوونا ده‌وله‌تێ و چاڤدێریا به‌رپرسه‌کێ میتێ مه ل گه‌ل ئەبدوڵا ئۆجەلان هه‌ڤدیتن کرن.\nئالتان هه‌روه‌ها به‌هسا جوره‌یی چووینا خوه یا بۆ قه‌ندیلێ ژی دکه و دبێژه: “ژ بۆ چ ئه‌م چوون قه‌ندیلێ؟ ئەبدوڵا ئۆجەلان د هه‌ڤدیتنێ دا نامه‌یه‌ک ژ بۆ هه‌ڤالێن خوه یێن قه‌ندیلێ نڤیساند. ئه‌ڤ نامه‌یا هانێ دان مه و مه بر قه‌ندیل. باشه ئۆجەلان ئه‌ڤ نامه چه‌وا ژ مه‌را ڕێکر؟ ئۆجەلان ڤێ نامه‌یێ دنڤیسه و دده به‌رپرسێن میتێ، میتێ ژی ئه‌ڤ نامه گەهاند ده‌ستێ شاندەیا هەدەپێ.”\nد به‌رده‌وامیا داخوویانیا خوه دا، تان گۆت: “وێنه‌یه‌ک ل قه‌ندیل هاته گرتن و ئه‌ز ژی د وی وێنه‌یی دا بووم. شه‌ڤا کو مه هه‌ڤدیتن ل گه‌ل به‌رپرسێن قه‌ندیل پێکانی، مورات کارایلان ژ بۆ بیره‌وه‌ری وێنه‌یه‌ک گرت. هنده‌ک هه‌ڤالێن مه نەخوه‌ستن ئه‌ڤ وێنەیە بێ گرتن. لێ کارایلان گۆت کو، دێ ئه‌ڤ وێنەیە د ئارشیڤا مه دا بمینه. لێ ھێشتا ئه‌م ده‌رباسی ترکیێ نه‌بوویین، ئه‌ڤ وێنه د مه‌دیایا ترکیێ و یا ئه‌ورۆپایێ دا هاته به‌لاڤ کرن. ئه‌ڤ سکانداله‌ک بوو. هینگێ ئه‌ڤ وێنه گه‌له‌کی نه‌هات ڕۆژه‌ڤێ، لێ ئیرۆ ڤی وه‌نه‌یی وه‌ک تاوانه‌کی دبینن ئه‌ڤ ژی بێ ئه‌خلاقیه.\nپرسا گرنگ ل ڤێرێ ئەڤەیە؛\nگەلۆ ئالتان تان پرسیار كر كا چەوا ئەو وێنەیێ وان یێ ل قەدیل ھاتی گرتن ژ بۆ ئەرشیڤا كارایلان چەوا گەھشتە دەستێ میتێ و مەدیایا تركیێ؟\nگەلۆ بەرپرسێن قەندیل لێكۆلینەك دەست پێ كر كا چەوا ئەو وێنە ژ قەندیل گەھشتە مەدیای تركیێ و ئەورۆپایێ؟\nدڤێ ئالتان و سەرۆك و بەرپرسێن ھەدەپێ ل بەرسڤا ڤان پرسان بگەرھن.


لێبووردنی نێونەتەوەیی: ٥٥%ی ڕێژەی ئێعدامەکان لە ئێران بەرێوەدەچێت\nکوردستان ئێران مافی مرۆڤ هەڵبژاردە\n16:02 - 22 خاکەلێوه 2717\nئاژانسی کوردپا: ڕێکخراوی لێبووردنی نێونەتەوەیی لە نوێترین ئاماری ساڵانەی خۆیدا بڵاوی کردووەتەوە کە؛ بەبێ لە بەرچاوگرتنی وڵاتی چین، ٥٥% ی ڕێژەی ئێعدامەکان لە جیهان لە وڵاتی ئێران بەرێوەدەچێت.\nڕێکخراوی لێبووردنی نێونەتەوەیی ڕۆژی ٢٢ی خاکەلێوەی ساڵی ٩٦ی هەتاوی لە ڕاپۆرتی ساڵانەی خۆیدا بڵاوی کردەوە، ٥٦٧ حاڵەتی ئێعدام لە ساڵی ٢٠١٦ زایینی‌دا لە ئێران تۆمار کراوە.\nئەو ڕێکخراوەیە لەو ڕاپۆرتەدا ئەوەشی خستووەتەڕوو کە، لانیکەم ٣٣ حاڵەتی ئێعدامی تۆمار کراو لە ساڵی ٢٠١٦ زایینی، لە بەرچاوی خەڵکدا بووە.\nبەپێی ڕاپۆرتی ئەو ڕێکخراوە، لانیکەم دوو کەسی تاوانبار کە لە مێرمنداڵیدا تووشی تاوان بوون، لە سێدارەدانیان بەپێچەوانەی ڕێککەوتننامە و بەڵێننامە نێونەتەوەیەکان بووە.\nهەروەها لەو ڕاپۆرتەدا ئاماژە بە ئێعدامی ٨ ژن لە ساڵی ٢٠١٦ زایینیدا لە ئێران کراوە.\nشیارا سێن جۆرجیۆ، لە ڕاوێژکارانی ڕێکخراوی لێبووردنی نێونەتەوەیی گوتی: مەترسییەکان بۆ چوونە سەری حاڵەتی \_"شاردنەوەی\_" ئاماری ئێعدامەکان لە لایەن دەوڵەتەکانەوە بوونی هەیە.\nبەپێی ڕاپۆرتی ڕێکخراوی لێبووردنی نێونەتەوەیی، ئێران پاش چین بە دووهەمین وڵات لە بواری ئێعدام کردنی هاووڵاتییانی خۆی بە هەژمار دێت.\nڕێکخراوی لێبووردنی نێونەتەوەیی لە لایەن پارێزەرێکی ئینگلیسییەوە بە ناوی\_"پیتێر بێننسۆن\_" لە ساڵی ١٩٦١ی زایینی لە شاری لەندەن دامەزراوە و ئامانجی ئەو ڕێکخراوەیە دادکۆکی کردنە لە مافی مرۆڤ بەو جۆرەیکە لە ڕاگەیەنراوی مافی مرۆڤی جیهانی و ستاندارە نێونەتەوەییەکانی دیکەدا هاتووە.


لە یەک حەفتەدا ٨ کەس لە پارێزگای سنە دەستبەسەر کراون\n12:42 - 21 February 2019\nهەنگاو: دوای دەستبەسەر کردنی هاووڵاتییەکی دیکەی خەڵکی شاری سنە، ژمارەی ئەو کەسانەی کە لەماوە حەفتەی ڕابردوودا لەو پارێزگایە دەستبەسەر کراون گەیشتە هەشت کەس.\nبەپێی ڕاپۆرتی ڕێخراوی مافی مرۆڤی هەنگاو، ڕۆژی سێشەممە (٣٠ی ڕێبەندانی ٢٧١٨ / ١٩ی فێوریەی ٢٠١٩)، هێزەکانی ئیدارەی ئیتلاعاتی سنە هەڵیانکوتاوەتە سەر ماڵی هاووڵاتییەکی کورد بە ناوی ”سەلمان عابدی“ و دەستبەسەریان کردووە.\nبە وتەی سەرچاوەیەکی ئاگادار، سەڵمان عابدی بە تۆمەتی هاوکاری کردنی یەکێک لە حیزبە کوردستانییەکانی دژبەری ئێران دەستبەسەر کراوە و لەکاتی دەستبەسەر کران لەلایەن هێزە ئەمنییەکانەوە دراوەتە بەر لێدان و کوتان و بێ ڕێزی پێ کراوە.\nبە پشتبەستن بە ئاماری تۆمارکراو لە ناوەندی ئاماری ڕێکخراوی مافی مرۆڤی هەنگاو، لەماوەی حەفتەی ڕابردوودا لانیکەم ٨ هاووڵاتیی کورد لە پارێزگای سنە کە خەڵکی شارەکانی سنە، مەریوان و سەقز بوون، لەلایەن هێزە ئەمنییەکانەوە دەستبەسەر کراون.\nپێشتر هەنگاو هەواڵی دەستبەسەر کرانی هەر یەک لە شاهۆ فەرەجی، ئیقباڵ شەحبانی، ئارمان وەفایی، ئارام بەهرامی، ئەفشین شەیخولئیسلامی، ئیرەج ڕەحیم زادە و زەکریا نەقشبەندی بڵاو کردبوویەوە.


دابەشکردنى موچەى مانگى هەشتى فەرمانبەران لە هەرێمى کوردستان ئەمڕۆ دەستیپێنەکرد، لەکاتێکدا چاوەڕواندەکرا پڕۆسەکە دەستپێبکات، ناس کورد زانیویەتی، تائێستا وەزارەتی دارایی هیچ پارەیەکی نەخستووەتەسەر حسابی گەنجینەکان تا دەست بە دابەشکردنی موچە بکەن.\nئەمڕۆ سێشەممە 5ی تشرینی یەکەمی 2019 دەبوو وەزارەتی پێشمەرگە وەک یەکەم وەزارەت موچەی مانگی هەشت وەربگرێت، بەڵام موچە دابەشنەکرا.\nحەسەن ڕەشید، بەڕێوەبەری گەنجینەی یەکی سلێمانی بە ناس کوردی وت “لە وەزارەتی داراییەوە هیچ شتێکمان پێنەوتراوە کە کەی موچە دابەشدەکرێت”.\nبەهەمانشێوە، ئەردەڵان محەمەد، بەڕێوەبەری گەنجینەی دووی سلێمانی بۆ ناس کورد ئاماژەی بەوەکرد، هەموو مانگێک پێشتر وەزارەتی دارایی ئاگادارییان دەکاتەوە ئەوکات دەست بە دابەشکردنی موچە دەکرێت، بەڵام تائێستا لەهیچ شتێک ئاگادارنەکراونەتەوە و نازانن کەی دەست بە دابەشکردنی موچە دەکرێت.\nناس کورد لە سەرچاوەیەکی ئاگادارەوە لە گەنجینەی دووی سلێمانی ئەوەی زانیوە، تائێستا وەزارەتی دارایی هیچ بڕە پارەیەکى بۆ دابەشکردنی موچە نەخستووەتە سەر حسابی گەنجینەکان.\nئاماژەی بەوەشکرد، ئەگەر سبەینێ وەزارەتی دارایی، پارە بخاتە سەر حسابی گەنجینەکان، پێدەچێت ڕۆژی پێنجەشەممە دەست بە دابەشکردنی موچە بکرێت، بەڵام ئەوەش پیناچێت ڕووبدات و پێدەچێت بخرێتە دووشەممەی هەفتەی داهاتوو، چونکە ڕۆژی یەکشەممە پشووی فەرمییە.


فوئاد بێریتان: لایەنەکانی ڕۆژهەڵات دەتوانن ببنە هەوێنی سازبوونی یەکێتی نەتەوەیی | ROJnews\nپێنجشەممە, 12 سبت 2019 - 10:07\nلە رۆژهەڵاتی ناوەڕاستدا بە پێی ئاڵوگۆڕە خێراکان، هیچ هێز و لایەنێک ناتوانێ وەک ڕابردوو سیاسەت بکات. چون گۆڕانکارییەکان گرتنەبەری سیاسەتی دیموکراتیک بە سەر هەر کەس و لایەنێک فەرز دەکات. ئەوڕاستییە دەرەنجامی ئەو شەڕە قووڵەیە کە سەرتاسەری رۆژهەڵاتی ناوینی تەنیوە.\nله‌م قۆناخه‌دا هەر کەس و لایەنێک دەیەوێت کوردان، پەلکێشی سیاسەت و پیلانەکانی خۆی بکات، تا لەشەڕی جیهانی سێهەم، هاوسەنگیەکان بە پێی بەرژەوەندی خۆیان بگۆڕن. هۆکاری بنەڕەتی سەرجەم هێرش و پەلامارەکانی سەر کوردان دەگەڕێتەوە بۆ ئەوەی که هێزی کورد، ئاکتەرێکی سەرەکی و دیاریکەری ئەم شەڕەیە. هێزی گەلی کورد خۆی بداتە پاڵ کام هێز و لایەن، ئەو لایەنه قازانج و سەرکەوتن گەرەنتی دەکات و لایەنی تر لاواز دەبێت و شکست دەخوات. کوردی ئازاد هەرگیز، داگیرکەرێک بە باشتر لە داگیرکەرێکی تر پێناسە ناکات و هەڵینابژێرێت. بۆیە گرنگە کە کورد خۆی لە پرۆژە و پیلانە نەگریسانەکانی دەوڵەت و دەسەڵاتداران بە دوور بگرێت. بو ئەم مەبەسته دەبێت کورد خاوه‌ن سیاسه‌تێکی سەربەخۆ و ئیراده‌یەکی ئازاد بێت. پێویستی بەوە هەیە کە کوردانی رۆژهه‌ڵات، له‌م قوناخەدا په‌ره به تێکوشانی سیاسی و دیموکراسیخوازییان بده‌ن و به تێکوشانی بێ پسانەوەیان، زهنییه‌تی دێموکراتیک له ناو کوردان ئاوا بکه‌ن. هەروەها سەرجەم هێز و لایەنەکان، نابێت فریوی بەڵێن و فرت و فێڵی ده‌وڵەتە هەژمونگەرا و کۆنەپارێزەکان بخۆن و بۆ چاره‌سه‌ری ئاریشە و گرفتەکانیان چاوەڕوان و چاولەدەستیان بن. گەلی کورد لە رۆژهه‌ڵاتی کوردستان هەرگیز خوازیاری بە ده‌وڵه‌ت بوون نیین، چون دەوڵەت ناتوانێت گه‌لان به‌ره‌و ئازادیی ببات و بەشێوەی بنەڕەتی تەنگ و چەلەمەکانیان چاره‌سه‌ر بکات. بەو پێیە پێویستە کورد، برەو بە تێکۆشان و خه‌باتی دێموکراتیکی خۆی بدات، تا ئازادی و دێموکراسی لەناوچەکە دەستەبەر بکات.\nکورد دوودڵی لەپاراستنیڕەوای خۆی ناکات\nلەرۆژی ئەمڕۆدا گەلی کورد گەیشتۆەتە ئاستێک کە پێشەڕۆژی خۆی بە هێز و توانای گەوهەری دەست نیشان بکات. لەو پێناوەشدا قوربانی زۆری داوە. بۆیە مافی خۆیەتی کە بە ناسنامە، زمان و بە ئازادی لە سەر خاکی بە پیت و پڕبەرەکەتی خۆی ژیان بەسەر بەرێت. هەر چەند دەوڵەتە داگیرکەر و هێزە کۆنەپارێزەکان بیانەوێت گەلی کورد پەلکێشی سیاسەتی خۆیان بکەن، زیاتر لەو ئاستەش پێویستە کورد هێڵی سێهەم بە بنەما بگرێت.\nلەم هەلومەرجەدا پێویستە کوردانی رۆژهەڵاتی کوردستان پێشخستنی هێڵی پاراستنی ڕەوا، وەک پرەنسیپێک بۆ خۆ بە بنەما بگرن، تا لەم هەلومەرجەدا پاراستن لەبوونی خۆیان بکەن. لەهەر ئەگەرێکدا کورد له رۆژهەڵات خۆ بە رێکخستن و پاراستنی ڕەوای خۆیان پێش نەخەن، لەهونەری بەڕێوەبەری ژیان و سیاسەتی دێموکراتیک بێ بەش دەبن و ئەوەش هەڕەشەیەکی مەزنە بۆ لەناوچوونیان.\nلە ڕۆژهەڵاتی کوردستان، گەلی کورد بە تێکۆشان و ڕێکخستن کردنی خۆیان، کۆماری داگیرکەری ئێران ناچار دەکەن تا چارەسەری کێشەی کورد و گه‌لانی تری ئێران قبووڵ بکات و هەنگاوی سیاسی و دێموکراتیک بۆ چارەسەری کێشەکان هەڵبگرێت. پارادایمی نوێ کوردان ئیدی نە سازکردنی ده‌وڵه‌ته، به‌ڵکو پێشخستن و په‌رەپێدانی زهنییه‌تی نه‌ته‌وه‌ی دێموکراتیک و پێشخستنی مۆدێلی سیاسیخۆبەڕێوه‌به‌ری دێموکراتییه، کە هه‌وێنی سازبوونی ژیاری دیموکراتیک لە ئێران و رۆژهه‌ڵاتی کوردستانە. بەو مۆدێل و رێبازی چارەسەری، کوردانی رۆژهه‌ڵات هەژمۆنی دیموکراتیک له هه‌رێم دا دەستەبەر دەکەن. دۆخی هەنووکەیی ناوچەکە ئەوە بە سەر کوردان دەسەپێنێت کە پێویستە لەناو ئامادەکارییەکی بەرین و بەهێزدا بن کە لەئەگەری ڕوودانی هەر جۆرە هێرش و پەلامارێک بۆسەریان، پاراستن لەئیرادە و ناسنامەی خۆیان بکەن. هەرچەند گەلی کورد لە ئەساسدا شەڕخواز نییە و نەبووە، بەڵام دوودڵی لەپاراستنی ڕەوای خۆی ناکات.\nئەگەر رژێم بیەوێت، خۆی لەتەنگەتاوی، گێژاو و قەیرانەکان تێپەڕێنێت، پێویستە کێشەی کورد و هاوکات کێشەی گەلانی تری ئیران چارەسەر بکات. چون تاکەڕێگای چارەسەری ئاریشە و گرفتەکان لە ئێران، بەڕێگای چارەسەری پرسی کورد لە رۆژهەڵاتی کوردستان تێپەڕ دەبێ. ئەگەر رژێم رێبازی چارەسەری دێموکراتیک و ئاشتیانە قبووڵ نەکات و بیهەوێ ملشۆڕیی بە سەر کوردستان بسەپێنێت و بە هێرش و پەلاماری بۆ سەر گەریلاکانی رۆژهەڵات و به ئەشکەنجە، گرتن و لەسێدارەدان گەلی کورد کپ و بێدەنگ بکات، بەرەو لێواری مەرگ خلۆر دەبێتەوە. چون تا بە ئەمڕۆ هیچ دەوڵەتێک نەیتوانیوە بە گرتن، ئەشکەنجە و زیندانی کردن درێژە بە تەمەنی دەسەڵاتداری خۆی بدات.\nئەگەر رژێمی داگیرکەری ئێران کێشەی سەرجەم گەلانی ئێران، بە تایبەتی کێشەی کوردان چارەسەر بکات، لەو شەرت و مەرجەدا بەهێز دەبێت. بەس ئەگەر ئاوڕێک لە سەر چارەسەری کێشەی کورد نەدات، بۆ هەمیشە لەناو ئاریشەو گرفت دەمینێتەوە و کێشە ناوخۆییەکان قووڵتر و ناکۆکی و ناسازگارییەکان زیاتر و فراوانتر دەبن.\nڕەوشی هەنووکەیی هەم بۆ کوردان و هەم بۆ ڕژێم مەترسیدارە. بۆیە پێویستی بەوە هەیە کە رژێمی ئێران ڕووپەلێکی تازە بۆچارەسەری پرسی کورد بکاتەوە و هەنگاوی کرداری هەڵبگرێت. چون گەلی کورد لەم هەلومەرجە هەستیارەدا، پەیوەندی خۆی لەگەڵ سەرجەم گەلانی ئێران چڕتر و تۆختر دەکەنو تێکۆشانی هاوبەش و جدیتر بەرەو پێش دەبەن.\n"پەیوەندی لەگەڵ سەرجەم لایەنه سیاسیەکان له رۆژهەڵاتی کوردستان و ئێران، له چوارچێوەی پرەنسیبه هاوبەشەکان گرینگه "\nئێمه دەمانەوێت ئاستى په‌یوه‌ندییه‌کانمان له‌گه‌ڵ سه‌رجه‌م لایە‌نه سیاسییه‌کان پتەوتر و بەهێزتر بکەین و  په‌یوه‌ندى پریۆدیک بەرقەرار بێت. ڕه‌نگه له‌نێوان پارته‌کاندا، بۆچوونی جیاواز هه‌بێ و ده‌بێ جیاوازیش هه‌بێ، چون ئه‌وه نه کۆمه‌ڵگا و نە هیچ لایەنێکی تر لاواز ناکات، بەڵکو زیندوبوون، گۆڕانکاریى و پێشکەوتن بە دوای خۆی درووست دەکات کە ئەوەش ده‌که‌وێته خزمه‌تى گه‌ل و کۆمەڵگاوه.\nپێویسته ئێمه له رۆژهەڵاتی کوردستان کولتوری‌ڕه‌خنه و ڕه‌خنه‌دان پێش بخەین. ڕەخنه گرتن له یەکتر بە واتای نکۆلی کردنی یەکدی نییە، پێویسته‌ڕه‌خنه و ڕه‌خنه‌دایین له‌نێوان پارته‌کاندا هه‌بێت، چونکه کولتوری ڕەخنه و ڕەخنەدان، لایەنه سیاسیەیکان و کۆمه‌ڵگا‌ش پێشده‌خات. له‌سه‌ر بنەمای ئامانجى نه‌ته‌وه‌یى هه‌موو هێز و لایەنەکان ده‌توانین هاوئاهەنگ و یەکگرتوو بین و بۆ سازکردنی یه‌کێتى نه‌ته‌وه‌یی هەنگاوەکانمان بەهێزتر بکەین، پێویستە حیزبایه‌تى له‌پێشی خەباتی نه‌ته‌وایه‌تى نه‌بێت، بەڵکو دەبێت لەم قوناخه هەستیارەدا، هه‌رکه‌س بۆ پێکهێنانی یەکێتی نه‌ته‌وه‌یى و چەسپاندنی دیموکراسی کار و خەبات بکات، ئه‌وە تاکە رێگایەکە کە کورد به‌هێز ده‌کات و سەرجەم گەلی کورد لێ سوودمه‌ند ده‌بێت. جیاوازی فیکری و ئایدیۆلۆژى له‌نێوان پارت و لایەنە سیاسیه‌کان نابێت ببێته هۆکاری پارچه‌بوون و نکۆلی کردنیی ەکتر. پێویسته سەرجەم هێز و لایەنە سیاسییەکان بە پلانی هاوبەش و سیاسەتی دێموکراتیک هەوڵ بدەین، ئەو ناکۆکیانەی که زیان به یەکڕیزیی و یه‌کێتى نه‌ته‌وه‌یی دەگەیەنێت وه‌لاوە بنێن و تێکۆشان بۆ بەدیهێنانی یەکڕیزیی و یه‌کێتى نه‌ته‌وه‌یى چڕتر بکەین.\n"بەستنی کۆنگره‌ی نه‌ته‌وه‌یى دەبێت خاڵی هاوبەشی تێکۆشانی هەموومان بێت "\nئێستاکه ده‌رفه‌تێکى مێژوویى و زێڕین بۆ گەلی کورد ڕەخساوە. پێویسته له‌و ده‌رفه‌ته مێژووییەدا، هەم بۆ خۆمان و گه‌لانى ناوچه‌که و مرۆڤایه‌تیش کەڵک وەربگرین. نابێت ناکۆکیەکان ببنە بەربەست و لەمپەڕ لەبەردەم نه‌به‌ستنى کۆنگره‌ى نه‌ته‌وه‌یی. چون کۆنگره‌ى نه‌ته‌وه‌یى، ناکۆکى و گرژی نێوان حیزبه‌کان چاره‌سه‌ر ده‌کات. بۆیە تا کۆنگره‌ى نه‌ته‌وه‌یى نه‌به‌سترێت، ناکۆکى نێوان پارته‌کان چاره‌سه‌ر نابێت و له‌نێوان به‌شه‌کانی تریشدا چاره‌سه‌رى نایەتە ئاراوە. بەس ئه‌گه‌ر کۆنگره‌ى نه‌ته‌وه‌یى پێک بێت، ئەو کاته هێڵی نه‌ته‌وه‌یى لەکوردستان گەشە دەکات و گەلی کورد دەبنە خاوەن هێزی گەوهەری و ئیرادەی پۆڵایینی خۆیان. ئەگەر سەرجەم به‌ش و پارتە‌کان، بەستنی کۆنگرەی نەتەوەیی به‌بنه‌ما بگرن، هیچ پارتێک ناتوانێت بە ئاره‌زوى دڵی خۆى به‌رنامەو پیلان حیزبی بەناوی کوردەوە به‌ڕێوه‌ببات. لەبەر نەبوونی یەکڕیزی و یه‌کێتی نه‌ته‌وەیی لە کوردستان، داگیرکه‌رانی کوردستان ئه‌مه به‌هه‌لێک بۆ خۆیان گواستووەتەوە و ناهێڵنیه‌کێتى نه‌ته‌وه‌یى لە کوردستان دروست بێت و گەلی کورد کەڵک له‌م ده‌رفه‌ته مێژووییە وه‌ربگرێت.\nپێویستی هەنووکەیی سەر کوردان فەرز دەکات کە تا ئه‌و ده‌رفه‌ته مێژووییە له‌ده‌ستیان نه‌چووه، یه‌کێتى نه‌ته‌وه‌یى نێو ماڵی کوردی درووست بکەن. بۆ بە دیهێنانی ئەم ئاواتە مەزنە، هێز و تواناى گه‌وره‌مان له‌به‌رده‌سته، چون هیچ ناکۆکییه‌کى حیزبى ناتوانێت بەربەست لەبەردەم بەستنی کۆنگره‌ى نه‌ته‌وه‌یى دروست بکات. بۆیە هێز و لایە‌نه رۆژهەڵاتیە‌کان لەم قۆناخە مێژووییەدا ده‌توانن ببنە هەوێنی، ساز بوونی یەکێتی نه‌ته‌وه‌یى و دەستپێشخەرن بۆ به‌ستنی کۆنگره‌ی  نه‌ته‌وه‌یى.\nمەزڵوم عەبدی: سوریا ناگەڕێتەوە دۆخی پێش ٢٠١١\nفەرماندەی گشتیی قەسەدە، جەختدەکاتەوە، کە دۆخی سوریا ناگەڕێتەوە پێش ٢٠١١ و ڕایدەگەیەنێت: پرۆژەی...\nئەمریکا بە نهێنی دەستی بە جێگیرکردنی سیستمی پاتریۆت کردووە لە عێراق\nپەرلەمانتارێکی عێراق ئاشکرای دەکات، واشنتۆن دەستی بە جێگیرکردنی سیستمی پاتریۆت لە بنکەی ئاسمانی...\nهندستان هۆشداریی توند دەداتە دەوڵەتی تورک\nوەزارەتی دەرەوەی هندستان بەهۆی دەستێوەردانەکانی لە کێشەی کشمیر، بە توندی دەوڵەتی تورک هۆشیار...\nسێ کەسی ڕفێندراو لە تونێلێکدا ڕزگارکران\nله سنووری شارۆچكه‌ی كفری، هێزه‌كانی ئاسایش تۆنێلێكیان دۆزییه‌وه، سێ هاوڵاتی تێدا شاردرابوویه‌وه،...\nیەکێک لە کۆڵبەرە بریندارەکان گیانی لەدەستدا\nیەکێک لەو کۆڵبەرانەی لە سنوری نەوسودی پارێزگای کرماشان لەلایەن هێزە ئەمنییەکانی ئێرانەوە...\nسلێمانی، یادی شەهیدانی ١٧ی شوبات کرایەوە\nلە مەراسیمێکدا یادی شەهیدانی ١٧ی شوبات کرایەوە و تێیدا کەسوکاری شەهیدان ئاماژەیان بەوەکرد، کە...


حەقیقەت دناڤبەرا هێز و لاوازیێ دا – كولتور مه‌گه‌زین\nBy كولتور مه‌گه‌زین\t Last updated تشرینی یەکەم 20, 2018\nد سەردەمێن کەڤن و نوو دا، هژمارەکا بیرمەندان هەول دایە کو سیاسەتێ و مومارەسەکرنا دەستهەلاتێ ب رۆیەکێ جوان و شرین دیار بکەن. هەولا وان ئەو بوو کو سیاسەتێ وەک چالاکیەکا پوزەتیڤ و خزمەتبەخش خۆیا بکەن، دەستهەلات ژى دەرگەهەکە ژ بۆ خزمەتکرنێ و رێکەکە ژ بۆ دابینکرنا ژیانەکا باشتر و بەردەستکرنا بەختەوەریێ. ئێک ژ وان هەولان باژێرێ ئەفلاتۆنى بوو، باژێرەکێ نمونە و بێى کێموکاسى، دادوەرى و زانین و فەزیلەت سیمایێن هەرە گرنگ بوون دناڤ وى باژێرى دا. ل سەرێ هەرەمێ دەستهەلاتێ فەیلەسوف و حەکیمەک هەبوو، ئەو رێڤەبەر و موشەرعێ باژێرى بوو.\nسەرەراى باژێرێ ئەفلاتۆنى و گەلەک هەولێن دى، ژ فارابى هەتا حەنا ئارانتێ. لێ سیاسەت وەک پیشەیەکا کرێت و هونەرەکێ نە مرۆڤایەتى هاتە نیشاندان، دەستهەلات ژى وەک ئامرازەکێ ب سەردابرن و خاپاندنێ هاتە وێنەکرن. چونکە چەندى تیور د جوان و نمونەیى بن، پراکتیک تشتەکێ دى دسەلمینیت. هەروەکى سیاسەت و دەستهەلات یان سرۆشتێ مرۆڤى دگۆهریت یان حەقیقەتا مرۆڤى دیار دکەت و هەموو ماسکان ژناڤ دبەت، لەورا و دناڤبەرا ڤان هەردو هەلبژارتنان دا، چەند پرسیارەک خۆ فەرز دکەن، ئەو ژى ئەرێ ئەو کەسێن کو دناڤ جڤاکى دا ب کەسێن هێژا و دەستپاک هاتینە بەرچاڤ، چەوا گۆهرین ب سەردا هاتن پشتى کو دەستهەلاتەک وەرگرتى؟! ئەرێ نهێنى د کووڤە دایە کو مرۆڤەکێ نەرم و دلوڤان، پشتى کو کورسیکەک یان پێپکەکێ کورسیکێ ڤێرا گەهشتى بشێت زۆلمێ ئەنجام بدەت و ژ بۆ ستەم و زۆرداریێ هزار و ئێک هێجەتان ببینیت؟ ئەرێ دەستهەلات پاقژیێ ژناڤ دبەت یان ژى رۆناهیێ ل سەر وێ پیساتیێ ددانیت یا کو دناڤ نەفسا مرۆڤان دا هەیی؟\nل وەلاتێ ئەمریکا، ل سالا 1961ێ، تەجریبەکا زانستى ژ لایێ دەروونناس (ستانلى میلیگرام)یڤە هاتە ئەنجام دان، ئەڤ تەجریبە دەربارەى هندێ بوو کا مرۆڤ تا چ رادە گۆهداریێ ل دەستهەلاتێ دکەت دەمێ دەستهەلات بەرێ مرۆڤى ددەتە رێکەکا نە تەندروست! و کا چەوا مرۆڤەکێ ب رێز و هێژا دشێت بەژداریێ د کارەکێ هۆڤانە دا بکەت! د ڤێ تەجریبێ دا کو ل سەر هزار کەسان هاتبوو ئەنجام دان، وەسا دیار بوو کو مرۆڤێ نورمال دشێت کەسەکى ئەشکەنجەبدەت هەکە فەرمانا ئەشکەنجەدانێ ژ لایێ دەستهەلاتەکا شەرعیڤە هاتەدان، هەروەسا هەکە ڤێ دەستهەلاتێ پشتەڤانى ل وى کەسى کر، هنگێ مومکنە ئەشکەنجەدان ببیتە ئەگەرێ کۆشتنێ. ل وى دەمێ ڤان بەژداربوویان هەست پێ کرى کو مومکنە بەژدارییا وان ببیتە ئەگەرێ کۆشتنێ، وان پرسیارەک دکر: ئەرێ بەرپرسیارەتییا کۆشتنێ ل سەر کێیە؟ ل سەر وى دکەڤیت یان ل سەر ستافێ تەجریبێ دکەڤیت؟ واتە کاردانەڤا وان تنێ ل دۆر بەرپرسیارەتیێ بوو، هەروەکى هەکەر بەرپرسیارەتى ل سەر وان نەبیت، هینگێ ئەشکەنجەدان و کۆشتن کارەکێ ئاساییە، ئەڤ جورێ هزرکرنێ ژى هەر تشتەکێ ب ناڤێ وژدان ژناڤ دبەت. د ئەنجام دا، وەسا دیار بوو کو 90% ژ بەژداربوویان شیان ئاستێ ئەشکەنجەدانێ بگەهینە رادێ کۆشتنێ و ڤى دەرئەنجامى ترسەکا مەزن دناڤ جڤاکێ ئەمریکى دا بەلاڤ کر.\nئەڤ تەجریبە نیشا مە ددەت کو رێژەکا بلند ژ خەلکى د بەرهەڤن زولم و ستەمێ ئەنجام بدەن، پێخەمەت کو مفایەکێ مادى ب دەستڤە بینن، لێ ب وى مەرجى کو بەرپرسیارەتى نەکەڤتیە سەر ملێن وان. ئانکو گرفتا وان نە ئەو بوو کو کەسەک یان کۆمەکا کەسان بوونە قوربانى، بەلکو گرفتا وان ئەو بوو کو بەرپرسیارەتى ل سەر ملێن وان نەبیت. ل ڤێرە دیار دبیت کو ئەو حەقى و راستییا مرۆڤ خۆ پێ دیار دکەت حەقى و راستییەکا سەختەیە، مرۆڤ ل دیف حەقیێ دچیت دەمێ د بەرژەوەندییا مرۆڤى دا بیت، لێ ئەو حەقییا نە د بەرژەوەندییا مرۆڤى دا، رەنگە ب هیچ تشتەکى نەچیت. ل ڤێرە، گۆتنەکا عەلى ئەلوەردى جهێ خۆ دگریت دەمێ دبێژیت: مرۆڤ د باش و پاکن هندى کو د بێ دەستهەلات بن، لێ هەر گاڤا دەستهەلات کەتە د دەستاندا، دێ وەک وان رەفتارێ کەت یێن کو وى رەخنە لێ دگرتن دەمێ وان دەستهەلات هەیى. ل دیماهیێ، مرۆڤ ژ دایکبوویێ کاودان و بەرژەوەندیێن خۆیە، لێ ئەڤ بەرژەوەندییە ب رەوشت و راستى و حەقیێ دهێنە بۆیاغکرن، مرۆڤێ راستیبێژ و حەقدوست هینگێ دیار دبیت دەمێ گەلەک هێز و هەلبژارتن ل بەر سینگێ هەبن، لێ ئەو مرۆڤێ چ پێ چێنەبیت، نەشێت چ تشتان ب سەلمینیت. هەر ژبەر هندێ شوپنهاوەر دبێژیت حەقیقەت ئارمانجا کێمەکا مرۆڤانە.\nمرۆڤ خێر و شەڕان دناڤ خۆ دا دهەلگریت، لێ ئەڤ هەردو ئاراستە ل هەموو دەمان دیار نابن، ژبەرکو پێتڤیە دەم و کاودان دگونجاى بن، وەرگرتنا دەستهەلاتێ ژى کاودانەکێ گونجاى درەخسینیت کو ئەو شەڕ و بەرژوەندى و کەرب و گرێکێن دەروونێ د رەفتارێن مرۆڤى دا خۆیا بکەن. دناڤبەرا ڤان هەردو ئاراستەیان دا، پرسیارەک وجودا خۆ دپارێزیت، ئەو ژى ئەرێ ئەو موگناتیسێ دناڤ دەستهەلاتێ دا هەى، رەشاتییا هەموو مرۆڤان بەرەف خۆڤە دکێشیت؟! یان بۆ هەر یاسایەکێ هندەک شەواز هەنە؟!


راگەیاندنی سكرتاریەتی كۆمەڵە بە بۆنەی ماڵئاوایی لە ژیانی تێكۆشەری دێرین كاك عەبدوڵا خان مورادی - کۆمەڵەی زەحمەتکێشانی کوردستان\nبە داخەوە ڕۆژی چوارشەممە ٥ی فێوریە عەبدوڵَاخان مورادی كەسایەتی ناسراو و خۆشەویستی شارەكانی سنە و مەریوان و دیواندەرە ماڵئاوایی لە ژیان كرد.\nكاك عەبدوڵا ساڵەكانی خوێندنی لە شاری سنە و تاران تەواو كرد‌و لە ساڵەكانی ٥٤ تا ٥٦ بەهۆی چالاكی سیاسی لەلایەن رژیمی پاشایەتییەوە لەزیندانی سنە بەند كرا. جارێكی دیكەش لە ساڵی ٥٩دا بە هۆی پێوەندی لە گەڵ هێزە سیاسیەكانی كوردستاندا لە لایەن رژیمی كۆماری ئیسلامیەوە بۆ ماوەیەك خرایە زیندانەوە. كاك عەبدوڵڵا كەسایەتی خۆڕاگر‌و موقاومی ناو ژورە تاكە كەسییەكانی زیندانی رژیمی شا و كۆماری ئیسلامی بوو و برای هاورێی گیانبەختكردوو رەئووف مورادی و خاڵوی هاورێیانی گیانبەختكردوو ئێقباڵ و نەبی مورادی بوو.\nشایانی باسە تەرمی عەبدوڵا خانی مورادی لە ناو ئاپۆرای جەماوەری شەریفی شارەكانی سنە و مەریوان و دیواندەرەدا لە شاری سنە بەخاك ئەسپەردە كرا.\nكۆمەڵەی زەحمەتكێشانی كوردستان بە بۆنەی ماڵئاوایی لە ژیانی تێكۆشەری دێرین كاك عەبدوڵا خانی مورادی سەرخۆشی لە بنەماڵە و كەس و كاری و هەروەها سەرەخۆشی لە هاورێیان عوسمان و ئیدریس مورادی دەكات و دڵنیاین ناوی كاك عەبدوڵا لەناودڵی خەڵكدا لەگەڵ رێز‌و خۆشەویستیدا دەمێنێتەوە.\nهەروەها سپاسی هەموو جەماوەری تێكۆشەری شارەكانی سنە و مەریوان و دیواندەرە دەكەین كە بە بەشداری خۆیان رێزیان لە خەبات و كەسایەتی كاك عەبدوڵا گرت.\n17 رەشەمەی 1392/ 7مارسی 2014\n2014/03/08 /by عەتا\nراگەیاندنی كۆمەڵەی زەحمەتكێشانی كوردستان بە بۆنەی 8ی مارس رۆژی جیهانیی ژنەوە... راگەیاندنی کومیتەی ناوەندیی کۆمەڵە بە بۆنەی مەرگی ناوادەی شوان گەوێڵی...


ئه‌نجامی لیژنه‌ی لێكۆڵینه‌وه له بۆردومانه‌كان؛ ئیسرائیل بۆردومانه‌كانی سه‌ر حه‌شدی شه‌عبی ئه‌نجامداوه\nپێش 2 هەفتە 120 جار خوێنراوەتەوە\nلیژنه‌ی ئاسایش و به‌رگریی له په‌رله‌مانی عێراق كۆتایهاتنی كاری لیژنه‌ی لێكۆڵینه‌وه له بابه‌تی ته‌قینه‌وه‌ی كۆگا و باره‌گاكانی چه‌كی حه‌شدی شه‌عبی ڕاگه‌یاند.\nعه‌بدولخالق عه‌زاوی، ئه‌ندامی لیژنه‌ی ئاسایش و به‌رگریی وتی لایه‌نی ئه‌مریكییه‌كان كه به‌رپرسن له پاراستن و چاودێریكردنی ئاسمانی عێراق به لایه‌ن عێراقییان وتووه كه بۆردومانه‌كان له‌لایه‌ن فڕۆكه‌ی بێفڕۆكه‌وانی ئیسرائیلییه‌وه ئه‌نجام دراون.\nناوبراو وتیشی ژماره‌ی هێرشه‌كان بۆسه‌ر حه‌شدی شه‌عبی و هێزه ئه‌منییه‌كان گه‌یشتووه‌ته 12 بۆردومان، هه‌ندێكیان ڕاگه‌یه‌نراون و هه‌ندێكیشیان بێده‌نگییان لێكراوه.\nعه‌بدولخالق عه‌زاوی به سه‌رسوڕمانه‌وه ئاماژه‌ی بۆ ئه‌وه‌شكرد كوان ئه‌و پاره‌یه‌ی ته‌رخانكرا بۆ هێزه ئه‌منییه‌كان كه ئێستا ناتوانن ئه‌و فڕۆكه بێفڕۆكه‌وانانه بدۆزنه‌وه كه بواری ئاسمانی عێراق ده‌به‌زێنێت.


دەسبەسەرکردنی دوو لاوی کورد لە سنە و کامیاران\n22:04 - 5 بەفرانبار 2718\nئاژانسی کوردپا: دوو لاوی کورد خەڵکی شارەکانی سنە و کامیاران پاش دەسبەسەرکردنیان ڕەوانەی شوێنێکی نادیار کراون.\nبەپێی هەواڵی گەیشتوو بە ئاژانسی هەواڵدەریی کوردپا، ڕۆژی شەممە ١ی بەفرانبار، هێزەکانی ئیتلاعات، لاوێکی کورد بە ناوی \_"شێرکۆ جەمشیدی\_" تەمەن ٢٢ ساڵ خەڵکی گوندی \_"سەرهۆیە\_" سەر بە ناوچەی ژاوەڕووی سنەیان دەسبەسەر کرد و بۆ شوێنێکی نادیاریان گواستەوە.\nهێزەکانی ئیتلاعات ئەو لاوە کوردەیان بە تۆمەتی \_"هاوکاری لەگەڵ یەکێک لە حیزبەکانی ئۆپۆزیسیۆنی حکوومەتی ئێران\_" دەسبەسەر کردووە و سەرەڕای بەدواداچوونی بنەماڵەی ئەو لاوە کوردە هیچ زانیارییەک لەمەڕ چارەنووس و شوێنی ڕاگیرانی ناوبراو لە بەر دەستدا نییه.\nلەلایەکی دیکەشەوە، ڕۆژی شەممە ١ی بەفرانبار، لاوێکی کورد بە ناوی \_"پەیمان محەممەدی\_" تەمەن ٢٧ ساڵە خەڵکی گوندی \_"ئەڵک\_" سەر بە شاری کامیاران لەلایەن هێزە ئیتلاعاتییەکانەوە دەسبەسەر کراوە.\nهێزەکانی ئیتلاعاتی ئەو لاوە کوردەیان بە تۆمەتی \_"هاوکاری لەگەڵ یەکێک لە حیزبەکانی ئۆپۆزیسیۆنی حکوومەتی ئێران\_" دەسبەسەر کردووە و لە کاتی دەسبەسەرکردنیدا ئەو لاوە کوردە کەوتووەتە بەر لێدان و بێ‌حۆرمەتیی هێزە ئیتلاعاتییەکان.\nئەو لاوە کوردە پاش دەسبەسەرکردن بۆ شوێنێکی نادیار ڕاگوێزراوە و هەتا ئێستا هیچ زانیارییەک لەمەڕ چارەنووسی ناوبراو لەبەر دەستدا نییه.\nوێنە: شێرکۆ جەمشیدی و پەیمان محەممەدی


ANF | ئەمریکا پاتریۆت لە عێراق جێگیر دەکات!\nئەمریکا رایگەیاند، بڕیاریانداوە سیستمی بەرگریی ئاسمانیی پاتریۆت لە عێراق جێگیر بکەن. ئەو بڕیارە بۆ پاراستنی یەکە ئەمریکییەکانە لە عێراق.\nسێشه‌ممه, 31 Mar 2020, 09:25\nدواى ئەوەى لە مانگی کانوونی دووەمی ٢٠٢٠دا بەهۆی هێرشی مووشەکیی ئێرانەوە ١٠٠ سەربازی ئەمریکی بریندار بوون، بەڕێوەبەرانی واشنتۆن داوایان لە بەغدا کرد رێگایان پێبدات سیستمی پاتریۆت لە عێراق جێگیر بکەن.\nئاژانسی هەواڵی فەرەنسا (AFP) بڵاویکردەوە، تاوەکو رۆژی دووشەمەش روون نەبووەتەوە، کە بەغدا رێگای بە ئەمریکا داوە یان نا، بەڵام بەرپرسانی عێراقی لە هەفتەى رابردوودا بەو ئاژانسەى هەواڵیان راگەیاندوە، ئەمریکا کەرەستەکانى سیستمی بەرگریی هێناوەتە عێراق و بەبێ گوێدانە بەغدا خەریکى دانان و جێگیرکردنیانە.\nئەو بەرپرسە ئەمریکی و عێراقییانەى کە نەیانخواستوە ناویان بڵاوبکرێتەوە، وتویانە سیستمی پاتریۆت لە بارەگای عەین ئەسەد لە ١٨٠ کیلۆمەتریی بەغدا جێگیر دەکرێت. راشیانگەیاندووە، چەند بەشێکی ئەو سیستمە بەرگرییە لە هەولێری پایتەختی هەرێمی کوردستانی فیدراڵ جێگیر کراوە.\nبە وتەى بەرپرسانی ئەمریکا، توانای سیستمە بەرگرییە ئاسمانییەکە بەهێزە و لە توانایدایە موشکی بالیستی لە ئاسماندا لە ناو ببات.\nچاوەڕێ دەکرێت بەهۆی جێگیرکردنی سیستمی پاتریۆتی ئەمریکی لە عێراقدا ئاڵۆزییەکانى ناوچەکە زیاتر ببن. دواى ئەوەى ئەمریکا لە مانگی کانوونی دووەمی ٢٠٢٠ دا جەنەڕاڵی ئێرانی قاسم سولەیمانى و جێگرە عێراقییەکەى بە ناوی ئەبو مەهدی موهەندیس کوشت، ئاڵۆزییەکان زیادیان کردبوو.


(چاوەڕوان نەکراو) مایوێزەر دەگەڕێتەوە و ڕکابەری داهاتووی دیار نییە ! – تۆڕی میدیایی خەڵک\n(چاوەڕوان نەکراو) مایوێزەر دەگەڕێتەوە و ڕکابەری داهاتووی دیار نییە !\n2019/11/24 - 2:00 PM\nفلۆید مایوێزەری ئەفسانەی بۆکسێنی ئەمریکا و جیهان بەشێوەیەکی چاوەڕوان نەکراو گەڕانەوەی بۆنێو بواری بۆکسێن ئاشکرا کرد و ناشزانرێت لە داهاتوودا ڕووبەڕوی چ پاڵەوانێکی تر دەبێتەوە.\nمایوێزەر لەکۆتاییەکانی ساڵی ٢٠١٧ و پاش سەرکەوتنی بەسەر کۆنۆر ماکگریگۆری پاڵەوانی (UFC) وازهێنانی یەکجارەکی لە بواری بۆکسێن ڕاگەیاند، لەئێستادا ئەفسانەکە دووبارە بڕیاریداوە بگەڕێتەوە و دابەزینێكی مێژوویی ئەنجام بدات.\nبۆکسێنەرە ئەمریکیەکە لە ژیانی وەرزشیدا چوارجار لەدوای وازهێنان گەڕاوەتەوە، لەهەر گەڕانەوەیەکدا ڕووبەڕوبونەوەی سەدان ملیۆن دۆلاریی بەرامبەر ئەفسانەیەک ئەنجامداوە، بەڵام نازانرێت ئەمجارە بەنیازی بەرەنگاربوونەوەی چ پاڵەوانێکە.\nبۆکسێنەرەکە لەتۆڕی کۆمەڵایەتی ئینستاگرامەوە وێنەیەکی خۆیی و دانا وایتی ڕێکخەری (UFC) بڵاوکردۆتەوە و لەسەری نوسیوە: پلانم داڕشتووە لە ساڵی ٢٠٢٠دا بگەڕێمەوە.\nمیدیاکان پرسیار دەکەن: مایوێزەر بۆچی دەگەڕێتەوە و ڕووبەڕوی کێ دەبێتەوە؟ وەک وەڵامێکیش هەمدێک لەسەرچاوەکان پێیان وایە بۆ ئەنجامدانی یارییەکی مێژووییە بەرامبەر مانی پاکیاوی ئەفسانەی فیلیپینی، هەندێکی تر پێیان وایە ڕووبەڕوی پاڵەوانێکی تری ئەم سەردەمە دەبێتەوە، تەواوی یارییەکەش لەپێناو کۆکردنەوەی پارەی خەیاڵیدا دەبێت.\nگواردیۆلا هیوای بۆ بایرن نەهێشتەوە: هەمووان دەزانن من ڕێزی گرێبەستەکانم دەگرم\nڕۆناڵدینهۆ لە سەرکێشییەکانی میلانەوە بۆ کەوتنی کۆتایی لە پاراگوای\nڕۆناڵدینهۆ یەکەم نازناوی لە زیندانێکی وڵاتی پاراگوای بەدەستهێنا


فایل سیستم (Filesystem)بە شێوازێک بۆ پاشکەوتکردنی زانیاریەکان و گەڕانەوەیان دەڵێن.کاتێک ئێوە فایلیکی دەق دەنووسن ئەمە فایل سیستەمە کە ڕێتان پێدەدات لە کوێ و چۆن پاشکەوتی بکەن. Btrfs کورتکراوەی B-tree Filesystem کە فایل سیستەمێکی بە موڵەتدانی GPL .کە لە لایەن کۆمپانیاکانی لینوکس فاندیشن،ئینتێل،فۆجیستۆ،رێدهات،فەیسبووک، ئۆراکڵ،سووزە و … هتد گەشەی سەندووە.\nخاڵ : تایبەتمەندیێکی بەهێزی Btrfs ئەوەیە کە ئێوە دەتوانن فایل سیستەم لە سەر هاردێکی چۆڵ و خام کە هێشتا پارتیشێن نەکراوە درووستبکەن. ئیتر پێویستان بە ئامرازی fdisk بۆ پارتیشین نییە. بۆ وێنە بۆ درووستکردنی فایل سیستەمی Btrfs لە سەر سێ دیسکی sdb, sdc, sdd فەرمانەکەی خوارەوە بنووسن :\nخاڵ :گەر فەرمانی mkfs.btrfs بۆ چەند هارد بەکار بهێنین بە شێوازی پێشگریمان (RAID0 (Stripe بۆ پاشکەوتکردنی زانیاری و Mirror) RAID1) بۆ پاشکەوتکردنی Metadata چالاک دەبێت.سوودی ئەمە ئەوەیە گەر یەکێک لە هاردەکان دوچاری کێشە بن دەتوانین بە فەرمانی Metadata زانیاریەکان بگەرێنینەوە. گەر پێت خۆشە کە btrfs تەنها لەسەر دیسکێک دروستبێت یان گەرەکتان نییە کە Data و Metadata بەشێوازی RAID پاسکەوت بێت لە ئۆپشین یان سویچی m- سوود بگرن وەک فەرمانەکەی خوارەوە :\nلە فەرمانەکەی سەرەوە جۆری سویچەکانی m- و d- شێوازی پاشکەوتکردن دەناسێنن. خاڵ :دەتوانین لە RAID10 بۆ پاشکەوتکردنی Data و Metadata سوودبگرین،بەڵام دەبێ هۆشیار بین کە بۆ سوود وەرگرتن لە RAID10 ژمارەی دیسکەکان لانی کەمدەبێت ۴ دیسک بێت.\nلە فەرمانەکەی سەرەوە ئێمە بۆ نیشاندانی تواناییەکانی RAID در Btrfs لە ۳ دیسک سوودمان بینیوە.بۆ نیشاندانی زانیاری هیچ جیاوازی نییە کە کام دیسک لەم فەرمانە دابنین بۆ ئەوە کە هەر ۳دیسک پەیوەندیان بە یەک فایل سیستەم هەیە لە رووکارێکی Pool . دەرەنجامی فەرمانەکەی سەرەوە بەم شێوازەیە :\nیەکێک لە تواناییەکانی فایل سیستەمی Btrfs پساندانی زانیاریەکانە.بە شێوازە کە زانیاریەکان کاتێک لە سەر دیسک پاسکەوت دەبەن قەبارەیان کەم دەبێت واتە پساندانیان لەسەر ئەنجام دەبێت.ئەمەش دەبێتە هۆکاریک بۆ زۆر بوونی قەبارەی دیسک.دوو شێواز بۆ پساندان لە فایل سیستەمی Btrfs بریتییە لە zlib و lzo . خاڵ : Btrfs بە شێوازی پێشگریمان بە شێوەی zlib پساندان ئەنجام دەدات. بۆ چالاک کردن ئەم تواناییە دەبێت وەک فەرمانی خوارەوە دیسکەکە Mount بکەن :\nلە یەکەم فەرمان بە شێوازی lzo وە دووهەم فەرمان بە شێوازی zlib وە لە فەرمانی کۆتایی بە شێوازی پێشگریمان خۆی پساندن دەکات. خاڵ : کاتیک ئێوە پەساندن لەسەر دیسکێک بە شێوازی Mount دەکەن لەمەوبەر فایلەکان قەبارەیان کەم دەبێتوە.\nیەکێک لە تواناییەکانی قەشەنگی btrfs واتایێکە بە ناوی Subvolume. لە btrfs دەتوانین لە هەر فایل سیستەم Subvolumeـەکان درووستبکەین و ئینجا لە Subvolumeـەکان Snapshot بگرین.یان بەشێوازی سەربەخۆ لە فایل سیستەمی فەرمی Mount بکەین. بۆدرووستکردنیSubvolume لە فەرمانی خوارەوە سوود دەبینین :\nلە فەرمانی سەرەوە Subvolume ، بە ناوی sv1 لە فایل سیستەمی mnt/ درووستکرا. بۆ نیشاندانی دۆخی Subvolumeـەکان لە فایل سیستەمی mnt/ فەرمانەکەی خوارەوە دەنووسین:\nهەروا کە چاوی لێدەکەن Subvolume دانەیێک ID تایبەت بەخۆی هەیە کەئاماژە بە Subvolume دەکات. هەروا دەتوانین Subvolume لە نێو Subvolume تر درووستبکەین.\nبۆ Mount کردنی دانەیێک Subvolume بە شێوازی خوارەوە کردار دەکەین: سەرەتا فایل سیستەمی فەرمی کە Mount بووە Unmount ـی بکەین.\nخاڵ : ID پەیوەند بە Volume ریشە یان ڕەگ 0 ـە. بۆ گۆڕینی Default Volume لە کاتی Mount دەتوانین بەم فەرمانە کردار بکەین :\nلەمەودا Mount کردنی فایل سیستەم، بە جیاتیVolume ریشە Subvolume دیاری کراوە و بە شێوازی پێشگریمان Mount دەبێت. بۆ سڕینەوەی Subvolume فەرمانی خوارەوە دەنووسین :\nلە فەرمانەکەی سەرەوە Subvolume بە ناوی sv1 دەسڕێتەوە. یەکیکی دیکە لە توانایەکانی btrfs ئیمکانی Snapshot لە Subvolume ـەکان بە شێوازی سەرهێڵە. لەلایەن Snapshot ـەکان دەتوانین Data ـکانی پاشکەوتکراوە لە Subvolume ـەکان پاڵپشتی بگرین تا لە کاتی پێویست Data کان بگەڕێنینەوە بۆ دۆخی سەرەتایی. بۆگرتی Snapshot فەرمانی خوارەوە دەنووسین.\nلە فەرمانەکەی سەرەوە Snapshot بە ناوی sv1_snapshot لە sv1 گیرا. ئێستا دەتوانین Snapshot لە کاتی پێویست ڕاستەو خۆ Mount بکەین و زانیاریەکان وا پاشکەوتمان کردووە سوودیان لێ بگرین.\n> mount -o subvol=sv1_snapshot /dev/sdb /mnt


ئەرتەش و سوپا لە شەڕی ئابووری وەکوو بەرەڤانی پیرۆز وەستان - Mehr News Agency\nAP ١٤٠٠ Farvardin ٢٩ ٠٩:٥٣\nNews Code 36878\nپەیامی ڕۆحانی بە بۆنەی ڕۆژی ئەرتەش؛\nئەرتەش و سوپا لە شەڕی ئابووری وەکوو بەرەڤانی پیرۆز وەستان\nسەرۆک کۆماری ئێران وتی: ئەرتەش و سوپا لە 8 ساڵی دوایی بەتایبەتی لە چوار ساڵ شەڕی سەپێندراوی ئابووری وەکوو هەشت ساڵ بەرەڤانی پیرۆز بۆ بەرژەوندی نەتەوەیی وەستان.\nبە ڕاپۆرتی ئاژانسی هەواڵی مێهر، حەسەن ڕۆحانی ڕۆژی یەکشەممە لە پەیامێکدا بەبۆنەی 29 ی خاکەلێوە ڕۆژی ئەرتەشی ئێران، بە جەخت لەسەر ئەوەی کە ئەرتەش گەورەتر لە ئەوەیە کە تێکەڵ بە سیاسەتی بکەین، وتی: سەربازان، سەرداران و ئەمیران، پاکترین منداڵانی ئەم نەتەوەیەن کە بە بێ ئاگاداری لە بیر و بڕوا و ئایین و بیری سیاسی و پێگەی خەڵک، بەرگریان لێ دەکەن.\nحەسەن ڕۆحانی لە دەقی پەیامەکەیدا هێناویە: هەموو نەتەوەکان شانازی بە ئەرتەشی خۆیانەوە دەکەن و ئەمڕۆکە لە ئێرایش لە درێژەی ئەزموونی شەڕی سوپێندراو وەکوو میراتی بەرەڤانی پیرۆز، بنکە سەربازنییەکانی ئێران لە ئەرتەش و سوپا تەکنیکی تر لە هەمیشە ئەرکی خۆیان جێبەجێ دەکەن.\nلە ئەو دەقەدەا هاتووە: ئاسایشی نەتەوەیی ئێران لە گرەوی پاراستنی یەکپارچەییە و پاراستنی یەکپارچەیی خاکی ئێران تەنیا لە یەکێتی نەتەوەییەوە دێتە دی و یەکێتی نەتەوەییش ئێرانیش بەس بە خەڵک سالارییەوە بەدەست دێت.\nلە درێژەی پەیامەکەی ڕۆحانیدا هاتووە: ئەرتەش و سوپا لە هەشت ساڵی دواییەدا و بەتایبەتی لە چوار ساڵ شەڕی سەپێندراوی ئابووری وەکوو هەشت ساڵ بەرەڤانی پیرۆز بۆ بەرژەوەندی نەتەوەیی وەستان. بە شێوەیەک هەیبەت و گەورەیی خۆیان نواند کە دوژمن هەرگیز نەیتوانی خەونی شەڕ ببینێت.\nڕۆحانی لە کۆتایی پەیامەکەیدا نووسیویە: ئەمن بە بەرز ڕاگرتنی یاد و بیرەوەری هەموو شەهیدان و سەربازانی نیشتمان، ئەو ڕۆژە لەبیر نەکراو و بە شکۆیە بە هەموو ئەرتەشییەکان پیرۆزبایی دەڵێم.


ANF | له هه‌ڵبژاردنی ئیسرائیل نه‌تانیاهۆ سه‌ركه‌وت\nبه گوێره‌ی ئه‌نجامه به‌راییه‌كانی هه‌ڵبژاردنی په‌رله‌مانی ئیسرائیل، سه‌رۆك وه‌زیر بنیامین نه‌ته‌نیاهۆ سه‌ركه‌وتنی به‌ده‌ستهێناوه‌ته‌وه.\nچوارشه‌ممه, 10 Apr 2019, 15:22\nبه گوێره‌ی هه‌واڵی مێدیاكانی ئیسرائیل زۆرینه‌ی ده‌نگه‌كانی هه‌ڵبژاردنی دوێنێی په‌رله‌مانی ئیسرائیل جیاكراونه‌ته‌وه. به گوێره‌ی ئه‌نجامه به‌راییه‌كان پارتییه‌كه‌ی سه‌رۆك وه‌زیر بنیامین نه‌ته‌نیاهۆ بۆ جارێكی دیكه سه‌ركه‌وتنی به‌ده‌ستهێناوه‌ته‌وه و ده‌توانێت حكوومه‌تێكی هاوپه‌یمانه‌تی پێكبێنێت.\nململانێی هه‌ڵبژاردنه‌كه له‌نێوان به‌ره‌ی چه‌پ و به‌ره‌ی ڕاستڕه‌وه‌كان بوو. ٣ ڕكابه‌ره‌كه‌ی دیكه‌ی نه‌ته‌نیاهۆ كه فه‌رمانده‌ی دێرینی ئیسرائیلن نه‌یانتوانی سه‌ركه‌وتن به‌ده‌ستبهێنن. ئه‌مه پاش ئه‌وه‌ی نه‌ته‌نیاهۆ به هاوپه‌یمانه‌تی له‌گه‌ڵ لایه‌نه ڕاستڕه‌وه‌كان چووه نێو هه‌ڵبژاردنه‌وه.\nبه گوێره‌ی ئه‌نجامه به‌راییه‌كان پارتییه‌كه‌ی نه‌ته‌نیاهۆ (Likud) ده‌نگه‌كانی به‌رز بووه‌ته‌وه و به‌به‌راورد له‌گه‌ڵ ١٦ ساڵی ڕابردوو باشترین ئه‌نجامی به‌ده‌ستهێناوه.\nپارتییه‌كه‌ی نه‌ته‌نیاهۆ ٢٦%ی ده‌نگه‌كانی به‌ده‌ستهێناوه. له په‌رله‌مانی ئیسرائیلدا كه ١٢٠ كورسییه، توانیویه‌تی ٣٥ كورسی بباته‌وه. پارتیی ڕاستڕه‌وی شین و سپی كه تازه دامه‌زراوه بووه به دووه‌می هه‌ڵبژاردنه‌كه. پارتییه‌كه‌ی بێنی گانتز و یایر لاپید كه ڕكابه‌ری پارتییه‌كه‌ی نه‌ته‌نیاهۆ بوو، ٢٥%ی ده‌نگه‌كانی به‌ده‌ستهێناوه.


گەش گەش بۆوە. کاغەزەکەی سەرلەبەر خوێندەوە و دەستی بۆ قەڵەمەکە برد. سەیرێکی کاغەزەکەی کردەوە، یەکەم جار بوو بڕیارێکی ئاوا ئەژنۆی نەلەرزێنێ. بیست ساڵ چاوترووکانێکە، لەبەر خۆیەوە وای گوت. گوتی: ئەوە نەمردین و ئەو رۆژەشمان دی. رۆژێک ئێمە لە پای سێدارە بووین، ئێستاش ئەوە چیی زماندرێژ و هەڵەوەڕە. تیەح چەندە جیاوازین. ئێمە لەگژ حوکمەتێک رۆچووبووین کە خوێنی ئەوانی مژیبوو. ئەوان هاتوونە سەر سفرەی حازر و قسەشیان زلە. ئیدی کاتی ئەوەیە زمانی ئەوانە ببڕین کە لە رەخنە بەو لاوە قسەیەکی خێر ناکەن. دەبێ تێبگەن، دەبێ ئاقڵ بن، ئەو حوکمەتە بەخوێنی هەزارانی وەک من هاتووەتە بەرهەم، ئێستا ئەوان دەیانەوێ بە نووکە قەڵەمێک هەڵیوەشێننەوە؟ چییان دەوێ؟ چییان کەمە؟ جاری جارانیان لەبیر نەماوە؟ لەسەر شیعرێک سەگ بە حەساریان پێ دەکردن؟ بۆ ئەەندە سپڵەن؟ چییان لە گیانی ئێمە دەوێ؟ بڵێ باڵەخانەی ئێمە بە ئێوە چی؟ یانی هەقی ئەوەمان نییە سێ چوار خانووی خۆشمان هەبێ؟ ئەودەمی ئێمەمانان لە ئەشکەوتدا بووین، ئێوە لەسەر نوێنی پەڕەقوو دەنوستن. گۆڕی گیانیان بێ، وا باشە، هەر کەس زمانی گەڕا زمانی ببڕم. من ئەو قسانەم بەگوێدا ناچێ. رەخنەگر قسەی چاکیش بکا هەر دەبێ تێی هەڵدەی. چیم بۆ نەکردوون؟ چیم لەدەست هاتووە و نەمکردووە؟ وەڵا تەواومان کرد، هەر ئەوەندە ماوە بێن و کورسییەکەمان لەبن قوونی دەرهێنن و خۆیان لەسەری دانیشن. چییە! رووناکبیرین! تڕحێو، رووناکبیری چی؟ ئەگەر ئێمە خەباتمان دەکرد، ئێوە لەکوێ بوون؟ ها؟ بە بەژن و باڵای داگیرکەرتان هەڵدەگوت... ئێمە دەچووینە پای سێدارە و ئەوان لە تەڕی دەیانخوارد و لە وشکی دەنوستن. ئێستاش دەیانەوێ بەرهەمی خەباتەکەمان بدەینە دەست ئەوان...\nبە دەم ورتەورتەوە جگەرەکەی دانا و دەستی دا قەڵەمەکەی و دەستێکی بە ئەژنۆی خۆیدا هێنا. وەک پێچکەی کورسییەکە قورس و قایم بوون. ئەو رۆژە وا نەبوو. بیست ساڵ لەمەوبەر بوو. بە خەونیش بیری لەمڕۆ نەکردبۆوە. بەیانی بوو، کە هێنایانن، سەربازەکان راوەستابوون و خەڵکێکیش وێنەیان لێ دەگرتن. لە دڵی خۆیدا گوتی: یانی ئەوە ئەو خەڵکەن ئێمە خۆیان بۆ بەکوشت دەدەین؟ بڕوا ناکەم ئەوانە خەڵکەکەی خۆمان بن. لە داخی خەڵکەکە بوو یان بە دیتنی پەتی سێدارەکە، ئەژنۆی لەرزین. پەتی سێدارەی یەکەم جار کە دیتبوو، دڵی پر ببوو و نەیوێرابوو لەبەر مامۆستاکەی بگری، رقێکیش هەموو گیانی تەنیبوو. ئارامی هاوڕێی وێنەکەی خستبووە نێوەندی کتێبەکەی و هێنابوویە پۆل. لە دڵی خۆیدا گوتبووی، ئافەریم بۆ ئارام، بە خوای ئازایە. دڵەخورپە دایگرتبوو و خواخوای بوو دەرسەکە تەواو بێ و زوو بچنە دەرێ و تێر سەیری دیمەنی سێدارەکە بکا. ئەو پیاوەی بە پاڵتۆیەکی درێژەوە هەڵواسرابوو و سەری بە لای شانی چەپیدا خوار ببۆوە. گوتی، ئەوە پێشەوایە. بەرەبەری بەیانی لە سێدارەیان داوە. گوتی دەزانم. چۆن منیش یەکی لێ هەڵگرمەوە حەز دەکەم هەمبێ. ئارام گوتی: خەمت نەبێ، خۆم بۆت هەڵدەگرمەوە. نەمزانی دەتهەوێ.\nئێوارەی ئەو رۆژە کە وێنەکەی لە ئارام وەرگرت، خۆی ئارامی لەبەر هەڵگیرابوو. بەیانی کە خەڵک هەستان، گەڕەک هەموو دروشمی جۆراوجۆر بوو. :"پێشەوا نامرێ". چوار ساڵ دواتر کە لە تاریکوڕوونی بەبانیدا هاتنە سەری و گرتیان، یەکەم شتێک لە لە لێپێچینەوەدا پێیان گوت، نووسینی دیوارەکان بوو. ئەو هێندەی دیوار نووسیبوو، هەر لەبیریشی نەمابوو یەکەم جار لە کوێوە دەستی پێ کردووە. کابرا مرچومۆنەکەی پشت مێزەکە پێی گوت: واز لەو کارە قۆڕانە بێنە. ئەو حکوومەتە قەڵایەکە بە مێروولە ناڕووخێ. ئەو لە بنەوە و لە دڵی خۆیدا گاڵتەی بە قسەکەی کابر هاتبوو و گوتبووی، رزیوە، ئاگات لێی نییە. دواتر کە پێیان\nراگەیاند سێدارەت بۆ بڕاوەتەوە، مچوڕکەیەک لە هەموو گیانی گەڕا. یانی، هەر بەراست دەمکوژن؟ مەرگ ئاوا زوو بەربینگی پێ گرتم؟ نا ئەوە مەرگ نییە، با دروشم نەدەم، بەڵام دەبێ خۆڕاگر بم وەک ... . دەستی برد و دەفتەرەکەی دەرهێنا و بیری لەوە کردەوە لە نامەیەکدا ماڵاوایی لە گراوییەکەی بکا، دەستی قەڵەمی نەدەگرت. لە سەرووی لاپەڕەیەکەوە ئەوەندەی نووسی: ئێمە ئەو رێگەیەمان بە دڵی خۆمان هەڵبژاردووە، ژیانی بەبێ ئازادی هەر مەرگە، مەرگ لە پێناوی ئازادیدا ژیانێکی تاهەتاییە."\nتازە لە نووسینەکە ببۆوە، کە بانگیان کرد و بردیان. هەر لەوێوە هیچی لەبیر نەمابوو. ئەو دروشمانە و هەرچی پێشتر بیری لێ کردبوونەوە، چیی زۆری لەخۆی کرد یەک شتیشی وەبیر نەهاتەوە. بەدەم رێگەوە بیری لە دوا ساتەکان دەکردەوە. بیری لەوە دەکردەوە، یانی ئەوە منم دەمرم؟ یانی هەر بەراست من دەبێ بمرم؟ نا!\nلە بەردەم پەتەکەدا، کاتێ خەڵکەکە وێنە و فیلمیان لێ هەڵدەگرتەوە، دوو سەرباز چووبوونە بن پیلی بۆ ئەوەی نەکەوێ. بردیانە سەر کورسییەکە و پەتەکەیان بە ملیدا کرد. حوکمەکەیان نەخوێندەوە. رێک لەو دەمەدا یەکێک بە زمانێکی دادوەرانە گوتی: بیهێننە خوارێ جارێ زووە بۆ کوشتنی. ئەوە یەکەم سێدارەی بوو. سێ جاری دیکەش ئاوا بردیانە بەر پەتی سێدارە و تەنانەت لە چوارەمین جارەکەیدا کورسییەکەشیان ترازاند، بەڵام نەیانهێشت بمرێ و زیندوویان کردەوە.\nتەقەی دەرگاکە رایچڵەکاند، بۆ دەموساتێک وەیزانی دەرگای زیندانە. چاوێکی بەسەر مێزەکەی بەردەمیدا گێڕا، زەردەخەنەیەکی هاتێ. حوکمەکەی ئیمزا کردبوو، دەستی برد و جگەرەیەکی داگیرساند و لە پەنجەرەکەوە سەیری دارەکانی نێو حەوشەکەی کرد.


باڵیۆزی کرغزستان: پێویستە تورکیا لەسەر ڕادەستکردنەوەی مامۆستاکان بەڵگەمان پشان بدات – بزاڤی خزمەت\nئیبراگیم جونوسۆڤ باڵیۆزی وڵاتی کرغزستان لە ئەنقەرە، سەبارەت بە ڕادەستکردنەوەی مامۆستایانی بزاڤی خزمەت لە وڵاتەکەی، ئاماژەی بە پێویستی خستنە ڕووی بەڵگەی یاسایی کرد لەلایەن تورکیاوە.\nجونوسۆڤ سەبارەت بە ڕادەستکردنەوەی مامۆستاکان وتی” بەڵگەکانتان بخەنە ڕوو با ئێمەش پێشکەشی دادگاکانی بکەین و دادگا بڕیار بدات”.\nناوبراو ئاماژەی بەوەدا کە لەگەڵ تورکیادا ڕێکەوتننامەیەکی دوو قۆڵیان هەیە سەبارەت بە ڕادەستکردنەوەی کەسانی داواکراو و، بۆ ئەو مەبەستەش پێویستە تورکیا بەڵگەکانی لەسەر کەسە داواکراوەکان بخاتە ڕوو.\nباڵیۆزەکە سەبارەت بە داخستنی خوێندنگەکانی بزاڤی خزمەت و ڕادەستکردنەوەی مامۆستاکانی وتی” بۆ ئەوەی کارێکی وەها بکەین پێویستمان بە بەڵگەی یاسایی هەیە. ئەنقەرە داوای هەندێک ناومان لێ دەکات، ئایا هەتا ئیستا هیچ بڕیارێکی دادگایی لەسەر ئەم کەسانە هەیە؟ گەر هەیە دەبێت پشانی ئێمەشی بدەن”.\nباڵیۆزەکە سەبارەت بە ڕادەستکردنی خوێندنگەکان بە وەقفی مەعاریف وتی” ئێمە پشتگیری ئەوە دەکەین وەقفی مەعاریفیش بە هەمان شێوەی خوێندنگەکانی ساپات، خوێندنگەی خۆی بکاتەوە، گەر خوازیاری کارێکی وەها بن ئێمە ئاسانکاریان بۆ دەکەین کە مۆڵەتی یاسایی لە وڵاتەکەمان وەربگرن”.\nجێی ئاماژە پێدانە وەقفی مەعاریف لە جیاتی هەوڵی ئەوە بدات خوێندنگەی هاوشێوەی خوێندنگەکانی بزاڤی خزمەت بکاتەوە لە وڵاتانی دەرەوە، بەڵکو هەوڵی ئەوە دەدات لە ڕێگەی وەزارەتی دەرەوە و کۆنسوڵخانەکانی، بە حازری دەست بگرێت بەسەر خوێندنگەکانی بزاڤی خزمەتدا.\nباڵیۆزەکەی کرغزستانیش بە ناڕاستەوخۆ پێیان دەڵێت” ئێوەش لە سفرەوە خوێندنگەی خۆتان دروست بکەن، نەک هەوڵی دەست بەسەرا گرتنیان بدەن”.\nرۆژنامەنوسێکی ڕۆژنامەی زەمان سزای ٧ ساڵ زیندانی بەسەردا سەپێنرا


بێستوون نووری 17, 01, 2019\nبێستون عومەر نورى / مامۆستا لە کۆلێژى زانستە سیاسییەکان / زانکۆى سەڵاحەددین\nتورکیا و سووریا دوو دەوڵەتى دراوسێى یەکترن، بۆیە هەر گۆڕانکارییەک لە هەر یەکێکیان ڕوو بدات، کاریگەریى لەسەر دەوڵەتى بەرامبەر دەبێت. ئەمەیش دەبێتە هۆى ئەوەى سیاسەتەکانیان بەرامبەر بە یەکتر بەجێگیرى نەمێنێتەوە، بە هۆى ئەو قەیرانانەى کە لە ناوچەکەدا ڕوو دەدەن؛ تەنیا لە هەندێ پرسدا کە تاوەکوو ئیستا سیاسەتى تورکیا بەرامبەر بە سووریا بەنەگۆڕى ماوه‌تەوە، وەک پرسەکانى: ئاو، سنوور، یەکپارچەییى خاکى سووریا، تائیفى و مەزهەبى. ئەم پرسانەیش تا ڕاددەیەکى زۆر تاکلایەنەن و تورکیا تێیدا بەرپرسیارى یەکەمە. بەڵام لە بەرامبەر ئەمانەدا گۆڕانکارى لە سیاسەتى تورکیا لە هەمبەر سووریا ڕووی داوە، بەتایبەت دواى 2011 و، تاوەکوو ئیستایش سەبارەت بە پرسەکانى ڕۆژهەڵاتى ناوەڕاست و سووریا، گۆڕانکاریى بەردەوام لە سیاسەتى تورکیا ڕوو دەدات.\nناساندنى چەمکى جیۆپۆلیتیک\nجیۆپۆلیتیک، وەک هەر چەمکێکى تر، پێناسەیەکى گشتگیر و تۆکمەى نییە کە هەموو زانایان لەسەرى هاوڕا بن، بەڵکوو هەر یەکەو لە گۆشەنیگاى خۆیەوە پێناسەى جیۆپۆلیتیک دەکەن. زۆربەى پێیان وایە بریتییە لە سیاسەتى هێز، یان ڕەنگدانەوەى جوگرافیاى دەوڵەت لەسەر سیاسەتدا. هەروەها "ڕۆدۆڵف کیلین" زانایەکى سویدییە، دەڵێت: "جیۆپۆلیتیک بریتییە لە ژینگەیەکى سروشتى بۆ دەوڵەت و ڕەفتارى سیاسى." هه‌روه‌ها "هاوسهۆڤەر" دەڵێت: "جیۆپۆلیتیک زانستێکى نەتەوەییی نوییە بۆ دەولەت." واتا دەتوانین بڵێین جیۆپۆلیتیک بریتییە "لەو زانستەی کە لە داهاتوووى دەوڵەت دەکۆڵێتەوە و توانا ستراتیژییەتەکانى دەوڵەت بەکار دەهێنێت لە پێناو گەیشتن بە هێزێک و پێگەیاندنى کیانى نەتەوەیى." کەواتە تایبەتمەندیى جیۆپۆلیتیک بۆ دەوڵەت زۆر گرنگە؛ لەسەر ئاستى سیاسى و ئابوورى و ئاسایش، کاریگەریى لەسەر پێگەى دەوڵەت دەبێت.\nگرنگیى جیۆپۆلیتیکى سووریا\nبێ گومان پێگەى سووریا لە ڕووى جیۆپۆلیتیکییەوە زۆر گرنگە بۆ تورکیا، چونکە سووریا دەکەوێتە باشوورى ڕۆژاواى ئاسیا و بە درێژاییى دەریاى ناوەڕاست دەکەوێتە نێوان لوبنان و تورکیا. بە درێژاییى مێژوو ناوچەیەکى گرنگ بووە بۆ کارى بازرگانى و سیاسى، چونکە خاڵى بەیەکگەیاندنى سێ کیشوەری "ئاسیا"، "ئەفریقا" و "ئەوروپا" بووه. سووریا ڕێڕەوێکى بازرگانیى زۆر گرنگە بۆ زۆربەى ڕۆژهەڵاتى ناوەڕاست و خاڵى یەکلاکەرەوەى ململانێی نێوان وڵاتانى عەرەبى و ئیسڕائیلە و بە درێژاییى 822 کم لەگەڵ سووریا هاوسنوورن. کەواتە سووریا لەسەر چەند ئاستێک گرنگە بۆ تورکیا، کە گرنگترینیان ئەمانەن:\nیەکەم: ئاستى ئابوورى: خاڵى بەیەکگەیانى ئەم شوێنانەیە:\n١- عێراق بە دەریاى ناوەڕاست و جیهان دەگەیه‌نێت.\n٢- خاڵى ترانزێتی وشکانییە بۆ ئەوەى بە ئەوروپا بگات.\n٣- تورکیا ده‌گه‌یه‌نێته وڵاتانى کەنداو. ئەگەر بێت و سووریا دەرگه‌ى خۆى بەسەر تورکیادا دابخات، ئەوا تورکیا لە نەوتى وڵاتانى کەنداو بێبەش دەبێت؛ هەرەها تورکیا ناتوانێت کاڵاکانى هەناردەى وڵاتانى کەندا و ئەفریقا بکات.\nدووەم: لە بوارى سیاسى: سیستەمى سیاسیى سووریا واى کردووە کە نزیک بێت لە ئێران؛ بە شێوەیەک ئێران نفووزى خۆى تێدا زیاد کردوو. ئەمەیش دەبێتە هۆى ئەوەى ئەو پرۆژە و ستراتیژییە سیاسییانەى کە لە چوارچێوەى تیۆریى "قووڵاییى ستراتیژى" دایان ڕشتبوو، هەرەس بهێنێت، بەتایبەت لەو بوارەى کە تورکیا نایەوێت وەک دەوڵەتى پاشکۆ بمێنێتەوە بەڵکوو دەیەوێت ببێت بە دەوڵەتى ناوەند. واتا پێگەى خۆى بەرز بکاتەوە و، پرۆژە جیاوازەکانى جێبەجێ بکات و سەرکردایەتیى سوننەمەزهەب بکات و ڕێگە لە نفووزى ئێران بگرێت. توركیا نەیتوانى لە عێراق ڕێگە لە نفووزى ئێران بگرێت، بۆیه ئەگەر لە سووریایش وا بێت، ئەوا په‌یوه‌ندیی تورکیا لەگەڵ وڵاتانى سوننەمەزهەب ده‌پچڕێت؛ بەڵام ئەگەر تێیدا سەرکەوتوو بێت، ئەوا پرۆژەى هیلالى شیعى هەرەس پێ دەهێنێت، چونکە خاڵى پچڕانى ئەم پڕۆژەیە سووریایە.\nسێیەم: لەسەر ئاستى ئاسایش: ئەم ڕوانگەیە، پەیوەستە بە پرسى تیرۆریستان و پارتى کرێکارانى کوردستان (په‌كه‌كه)، چونکە بەشێک لە هێزە کوردییەکانى سووریا زۆر بەئاشکرا وێنەى "عه‌بدوڵڵا ئۆجەلان" و ئاڵاى پارتى کرێکارانى کوردستان هەڵدەدەن. ئەمەیش دەبێتە هۆى ئەوەى تورکیا ترسى لە سنوور هەبێت سەبارەت بە سووریا، چونکە سنوورى تورکیا و سووریا لەسەر یەکترن و لەسەر سنوور بەئاسانى دەتوانرێ هەڕەشە لە تورکیا بکرێت؛ چونکە ڕژێمى سووریا تا ڕاددەیەک کۆنترۆڵى ئەو ناوچانەى لە دەست نییە و هەر لەم ناوچانەوە چەند جارێک هێرش کراوه‌تە سەر خاکى تورکیا لە لایەن "داعش"ه‌وه.\nڕەنگدانەوەى پێگەى سووریا لەسەر سیاسەتى تورکیا بەرامبەر بە سووریا\nبە هۆى ئەوەى تورکیا ناتوانێت خۆى لەو گۆڕانکارییانەى لە سووریا ڕوو دەدەن، بە دوور بگرێت، بۆیه ئەوە واى لە تورکیا کرد لە دواى 2011 هەنگاوى جیاواز بەرامبەر بە سووریا بگرێتە بەر؛ چونکە تورکیا لەژێر تیۆریى "قووڵاییى ستراتیژى" هەنگاوى دەنا، بۆ ئەوەى هەر گۆڕانکارییەک لە سووریا ڕوو بدات، لە بەرژەوەندیى تورکیا بێت. گرنگترین قۆناغەکان بریتین لە:\n١- قۆناغى ئامۆژگاریکردن: لە سەرەتاى شۆڕشى سووریا له 2011، تورکیا ئەم هەنگاوەى گرتە بەر، بۆ ئەوەى یەکپارچەییى خاکى سووریا بپارێزێت و، ئەوگۆڕانکارییانەى لە سووریا ڕوو دەدەن نەبێتە هۆى دابەشبوونى سووریا؛ ئه‌مه‌یش لە ڕێگەى ئەوەى سەرۆکى سووریا داواکاریى خۆپیشاندەران جێبەجێ بکات. بە شێوەیەک وەزیرى دەرەوەى ئه‌وکات، "ئەحمەد داوود ئۆغلۆ"، لە 6/4/2011، سەردانى سووریاى کرد و له‌و سەردانەدا پەیامى ئامۆژگاریى "ئەردۆغان"ى گەیاندە "بەشار ئەسەد"، به‌و پێیه‌ی كه بۆ هێورکردنەوەى خۆپیشاندەران، پێویستە "ئەسەد" چاکسازى بکات؛ بەڵام لەم هەنگاوەدا سەرکەوتوو نەبوو، چونکە "ئەسەد" هیچ چاکسازییەکى ئەنجام نەدا، وا لە خۆپیشاندەران بکات واز لە داواکارییەکانیان بهێنن. تورکیا هەنگاوى دووەمى گرتە بەر.\n٢- پاڵپشتیکردنى ئۆپۆزیسیۆن: دواى ئەوەى لە قۆناغى یەکەمدا تورکیا سەرکەوتوو نەبوو، هەنگاوى دووەمى گرتە بەر؛ بە شێوەیەک یارمەتیى ئۆپۆزیسیۆنە سوننە عەرەبەکانى سووریاى دەدا بۆ ئەوەى ڕژێمى سووریا لە دەسەڵات نەمێنێت. توركیا یارمەتیى لۆجستیى زۆرى پێشکەش بە ئۆپۆزیسیۆنى سووریا کرد، تا گەیشتە ئەو ڕاددەیەى کە جێگه‌ى ئۆپۆزیسیۆنى سووریاى لە خاکى خۆى کردەوە. هه‌روه‌ها چەند کۆنگرەیەکى بۆ ئۆپۆزیسیۆنەکانى سووریا ڕێک خست؛ گرنگترینیان بە ناوى "مؤتمر السورى للتغییر" 2011. هەموو ئەو هەنگاوانەى تورکیا لە پێناو ئەوە بوو، کە گۆڕانکارییەکان لە سووریا ڕوو بدات و "ئەسەد" دەسەڵات جێ بهێڵێت. هەر یەکە لە ڕووسیا و ئەمریکا دەستوەردانیان کرد؛ ئەمەیش بووە هۆى ئەوەى تورکیا نەتوانێت ئەم هەنگاوەیش جێبەجێ بکات.\n٣- چارەسەرى سیاسى: دواى ئەوەى تورکیا لە هەنگاوى دووەمدا سەرکەوتوو نەبوو، پەناى بۆ هەنگاوى سێیەم برد. توركیا بۆى ڕوون بووه‌وە ناتوانێت لە ڕێگه‌ى ئۆپۆزیسیۆنەوە گوشار بخاتە سەر بەشار ئەسەد دەسەڵات جێ بهێڵێت، بە هۆى ئەوەى بەشێک لە دەوڵەتانى هەرێمى و نێودەوڵەتى پاڵپشتیى مانەوەى بەشار ئەسەد دەکەن، بەتایبەت "ڕووسیا" و "ئێران". بۆیە هەوڵى دا بە ڕێگه‌ى سیاسییانە پرسى سووریا چارەسەر بکرێت بۆ ئەوەى "دەوڵەتى کوردى" دروست نەبێت؛ چونکە ئەگەر ئەم هەنگاوەى لەم قۆناغەدا نەگرتبووایە به‌ر، ئەوا لەگەڵ ئەو دەوڵەتانەى کە پاڵپشتیى ڕژێمى سووریا دەکە، تووشى ململانێ دەبوو.\n٤- قۆناغى دەستوەردانى سەربازى: ئەم قۆناغە دواى ئەوە هات کە تورکیا ترسى زیاترى بۆ دروست بوو، چونکە هێزە کوردییەکان، بەتایبەت "پەیەدە" و "یەپەگە" (باڵی سه‌ربازیی په‌یه‌ده) نەیانتوانى خۆیان لە سیاسەتەکانى پارتى کرێکارانى کوردستان بە دوور بگرن. ئەمە لە لایەک؛ لە لایەکى تر، ترسى ڕێکخراوى دەوڵەتى ئیسلامى (داعش)، لەسەر ئاسایشى نیشتمانیى تورکیا؛ هه‌ر بەو هۆیەوە تورکیا نزیکەى (851) گومانلێکراوى بە تۆمەتى تیرۆریستى دەستگیر کرد و، هەروەها تورکیا و ویلایەتە یەکگرتووەکانى ئەمریکا ڕێک كەوتن لەسەر ئەوەى، تورکیا ناوچەى ئارام لەسەر سنوور دروست بکات، لە بەرامبەردا ڕێگە بە ویلایەتە یەکگرتووەکانى ئەمریکا بدات خاکى تورکیا بۆ هێرشکردنە سەر "داعش" بەکار بهێنێت؛ تا گەیشتە ئەو قۆناغەى تورکیا هێزى سەربازى بەکار بێنێت، بۆ ئەوەى بیسەلمێنێت کە هێزێکى هەرێمیى بەهێزە و ملکەچى هیچ لایەک نابێت، بەڵام بە شێوەیەکى قۆناغبەندى بریتین لە:\nئۆپه‌راسیۆنى قەڵغانى فورات: ئەم ئۆپه‌راسیۆنە لە 24ی ئابى 2016 دەستى پێ کرد؛ بە شێوەیەک هێزى سەربازیى تورکیا چوونە ناو خاکى سووریا بۆ پاڵپشتیکردنى هێزە ئۆپۆزیسیۆنەکان دژى ڕێکخراوى دەوڵەتى ئیسلامى (داعش)؛ بە جۆرێک هێزى تورکیا بەرەو حەلەب و تەرابلس پێشڕەویى کرد و، توانى کۆنترۆڵى ناوچەى باب و ئەعزا بکات.\nئۆپه‌راسیۆنى چڵەزەیتون: ئەم ئۆپه‌راسیۆنە لە 20 کانوونى دووەمى 2018 کاتژمێر پێنجى ئێوارە دەستى پێ کرد. بەرپرسانى تورک ئەم دەستوه‌ردانەیان بەگوێرەى ماددەى (51) نەتەوە یەکگرتووەکان بە دەستوەردانێکى یاسایى ناو دەبرد و ئامانجى تورکیا لەم دەستوەردانە سەربازییە، بریتى بوو لە دوورخستنەوەى "یەکینەکانى پاراستنى گەل" (یه‌په‌گه) لە عەفرین. لە ڕوانگەى تورکیاوه ئەمانە مەترسییان بۆ سەر ئاسایشى نیشتمانیى تورکیا دروست کردووە.\nئۆپه‌راسیۆنى ڕۆژهەڵاتى فورات: ئەگەرچى ئەم ئۆپه‌راسیۆنە هێشتا دەستى پێ نەکردووە، بەڵام تورکیا ئامادەکارى دەکات بۆ ئەنجامدانى و، "ڕەجەب تەییب ئەردۆغان" ئاماژەى بەوە کرد کە بۆ ماوەى چەند ڕۆژێک ئەم ئۆپه‌راسیۆنە دوا دەخەن و، لە لایەکى ترەوە تورکیا بەردەوامە لە ناردنى هێزى سەربازیى زۆر بۆ سەر سنوور و، بۆ ئەنجامدانى ئەم ئۆپه‌راسیۆنە ئامادەکارى دەکات.\nبۆچى تورکیا دەستوەردانى سەربازى لە سووریادا دەکات؟\nپێش ئەنجامدانى ئۆپه‌راسیۆنى سەربازیى یەکەم، "ئەردۆغان" ئاماژەى بەوە کرد کە ئۆپه‌راسیۆنەکان بەردەوام دەبن تا "منبج" ئازاد دەکەینەوە. بێ گومان لێرەدا چەند هۆکارێک هەن بۆ ئەوەى تورکیا بەردەوامى بە ئۆپه‌راسیۆنەکانى خۆى بدات لەناو خاکى سووریا:\n١- بوونى هێزە چەکدارە کوردییەکان، بەتایبەت "پەیەدە" (په‌یه‌ده حزبی یه‌كه‌می سیاسییه له سووریا و "یه‌په‌گه" خۆیشی سه‌ر به‌و حزبه‌یه و باڵه سه‌ربازییه‌كه‌یه‌تی) و "یەپەگە". لە ڕوانگەى تورکیاوە ئەم هێزانە باڵێکى سەربازیى په‌كه‌كه‌ن؛ واتا سیاسەتەکانى په‌كه‌كه جێبەجێ دەکەن. بۆیە دوورخستنەوە، یان بێهێزکردنى ئەم هێزانە، شکستهێنانە بە دروستکردنى پەناگەیەکى ترى په‌كه‌كه و، ڕێگرى لە دروستبوونى قەندیلێکى تر دەکات.\n٢- دروستبوونى دەوڵەتى کوردستان بە هەموو شێوەیەک لە هەر پارچەیەکى کوردستان بێت لە سیاسەتى تورکیادا جێگه‌ى قبووڵ نییە. بۆیە ئەگەر هێزە کوردییەکان بەهێز بن و بگەن بە ئاوى فورات، ئەوا ڕێگه‌ى دروستبوونى دەوڵەتى کوردى ئاسانتر دەبێت؛ بۆیە تورکیا ڕێگرى لەم هەنگاوەیش دەکات.\n٣- پێشاندنى هێزى سەربازیى خۆى بەرامبەر بە کاراکتەرە هەرێمییەکان، بەتایبەت ئێران، کە سەرکردایەتیى شیعەمەزهەب دەکات. بۆیە دەیەوێت خۆى وەک کاراکتەرێکى هەرێمیى بەهێز نیشان بدات و، بیسەلمێنێت کە سەرکردایەتیى سوننەمەزهەب دەکات، کە تاوەکوو ئیستا نەیتوانیوە بیکات. بێ گومان تورکیا تەنیا لە سووریا دەتوانێت شکست به بالى هیلالى شیعى بهێنێت.\n٤- لە ئەگەرى گۆڕینى ڕژێمى سووریا و یان گۆڕینى سیستەم لە سووریا، پێویستە تورکیا وەک کاراکتەرێک هەژمار بکرێت و، بەرژەوەندییەکانى لەبەرچاو بگیرێت؛ چونکە ئەگەر بێت و تورکیا نفووزى نەبێت لە سووریا، ئه‌وا بەرژەوەندیی ئابوورى، سیاسى و ئاسایشییەکه‌ى دەکەوێتە مەترسییەوە.\n٥- لە ڕووێکى ترەوه "ئەردۆغان" هەوڵى ئەوە دەدا بارگرژی و گرفتە نێوخۆیییەکان لە ڕێگەى دەستوەردانى دەرەکییەوە چارەسەر بکات، بۆ ئەوەى لایەنەکان و هێزە سەربازییەکان بیر لە هه‌ڕه‌شه‌كانی دەرەوە بکەنەوە؛ بە شێوەیەک كه ئەولەوییەت بە ئاسایشى نیشتمانى دەدات. ئەمەیش وا دەکات "ئەردۆغان " لە ئەگەرى دووبارە ئەنجامدانەوەى کودەتا پارێزراو بێت.\n٦- بەگوێرەی تیۆرییە ستراتیژییەکان، جیۆپۆلیتیکى سووریا بە شێوەیەکە کە دەکەوێتە نیوەڕاستى " دڵى زەوى"، هەروەها لەسەر ئاوە گەرمەکانە. بۆیە هەر دەوڵەتێک دەست بەسەر ئەم ناوچەیه‌دا بگرێت، دەتوانێت خەونەکانى بەدى بهێنێت و، خەونى "ئەردۆغان" بنیاتنانى ئیمپراتۆرییەتى عوسمانییە بە شێوازێکى نوێ؛ بۆیە پێویستى بەم ناوچەیە هەیە.\nداهاتوووى تورکیا لەژێر دەستوەردانە سەربازییەکاندا، دوو ئەگەرمان دەخاتە بەردەم :\nئەگەرى یەکەم: بریتییە لە کۆتاییهاتنى دەسەڵاتى "ئەردۆغان"، چونکە ڕووبەڕووى قەیرانێکى داراییى زۆر دەبێتەوە. ئەمە لە لایەک؛ لە لایەکى تره‌وه ململانێی نێوخۆیى لەنێو حزبى داد و گەشەپێدان هەیە؛ بە جۆرێک هەست به‌وه دەکرێت دەسەڵاتى تاکڕەوى "ئەردۆغان" ڕێگە بە کەسانى تر نادات دەستیان لە بڕیارە سیاسییەکاندا هەبێت. بینیمان هەر یەکە لە "عەبدوڵڵا گوڵ" و "داوود ئۆغلۆ" وازیان لە ئاكه‌په و دەسەڵات هێنا. هەروەها ململانێی نێوان حزبە سیاسییەکانى تورکیا قووڵتر دەبێتەوە و، دەگات بە قۆناغێک "ئەردۆغان" متمانەى هاونیشتمانیان لەدەست دەدات و بۆ جارێكی دیكه لە هەڵبژاردنى داهاتوودا سه‌ر ناكه‌وێت.\nئەگەرى دووەم: مانەوەى ئەردۆغان. ئەم ئەگەرە دەگەڕێتەوە بۆ ئەوەى کە "ئەردۆغان" سیاسەتەکانى ویلایەتە یەکگرتووەکانى ئەمریکا بە سەرۆکایەتیى "ترامپ" لە تورکیا جێبەجێ دەکات کە بریتییە لە دروستکردنى ململانێى زیاتر لە سووریا؛ چونکە ویلایەتە یەکگرتووەکانى ئەمریکا لە هەر شوێنێک گەر نەیشتوانێت بەتەنیا بارودۆخەکە کۆنترۆڵ بکات، ئەوه هەوڵی ئەوە دەدات زیاتر ئالۆزى دروست بکات؛ بۆ نموونە: سووریا، یەمەن، عێراق و... . هەر بۆیە لە سەرەتادا ئەمریکا پشتگیریى لە هێزە کوردییەکان دەکرد و، لە هەموو ئۆپه‌راسیۆنەکاندا تورکیاى لە مەترسییەکانى دەستوەردانى سەربازیى ئه‌و وڵاته لە سووریا ئاگادار دەکرده‌وە، بەڵام دواجار هەر بێدەنگ دەبوون؛ تەنانەت گەیشتە ئەو قۆناغەى، بڕیارى کشانەوەى هێزەکانى بدات لە سووریا. ئەمەیش دەبێتە هۆى زیاتر ئالۆزبوونى سووریا و، دووبارە زیندووبوونەوەى هێزە توندڕەوەکان، لەنێویاندا "داعش".\nداهاتوووى کوردستانى ڕۆژاوا لەو نێوەندەدا !\nگەر ئاوڕێک لە مێژووى کورد بدەینەوە، لە هەموو قۆناغە هەستیارەکاندا ئەمریکا پشتى لە کورد کردووە و یارمەتیى نەداوە؛ هەر لە ڕێکكەوتننامەى "جەزائیر" (1975) بگرە، تا 16ی ئۆکتۆبەر و، بە دواى ئەمانەیش پشتى لە کوردى ڕۆژاوا کرد و، بڕیارى کشانەوەى هێزەکانى دا. ئەمەیش دەرخەرى ئەوەیە ئەمریکا ڕاستگۆ نەبووە لەو بەڵێنانەى کە بە کوردى داوە، کە پێشتر ئاماژەى بەوە دەدا ڕێگە بە هیچ لایەن و هێزێک نادەین هێرش بکەنە سەر کوردەکان، بەتایبەت "منبج و عەفرین"؛ بەڵام ویلایەتە یەکگرتووەکانى ئەمریکا گڵۆپی سەوزى بۆ تورکیا هەڵکرد! ئەمە لە لایەک و، لە لایەکى ترەوە کوردانى ڕۆژاوایش وەک هەموو کوردانى پارچەکانى تر، نەیانتوانى یەکهەڵوێست و یەکگرتوو بن؛ بۆیە زۆر بەئاسانى دەتوانرێت خەونەکانى کورد لەناو ببردرێت و، هەموو ئەو ئەگەرانە ئەوەمان پێ دەڵێن، كه داهاتووى کورد لە ڕۆژاوا بەرەو خراپى دەچێت. تەنانەت ئەو مافانەى کە لە ڕەشنووسى دەستوورى سووریادا سەبارەت بە کورد نووسراوە، کە لە لایەن "ڕووسیا" ئامادە کراوە، ئەگەرى ئەوەى هەیە ئەو مافانەیشیان پێ نەدرێت و بگەڕێنەوە بۆ خاڵى "سفر"؛ واتا دەگەڕێنەوە ژێر هێژموونی ڕژێمى سووریا.


گەرمیان، لە پێشانگایەکی کتێبدا دوو هەزار ناونیشان بەداشکاندنەوە خرانەڕوو\nلە ژێر ناونیشانی "خوێنەر بە..هیوا هەیە"، لە قاوەخانەی ئەیسی ڕێست، لە شارۆچکەی کەلار، پێشانگایەکی کتێب کرایەوە، تێیدا دوو هەزار ناونیشان لە خۆدەگرێت و بە داشکاندی ٤٠٪ خراوەتە بەردەست خوێنەران.\nپێشانگایەک بۆ ۲۱ هونەرمەند کرایەوە\nبەدروشمی"هونەر مۆمی ئاشتی دەدرەوشێنێتەوە"، لە شارۆچکەی خورماتوو، پێشانگایەک بۆ ٤۱ تابلۆی ٢١ شێوەکار کرایەوە.\nفۆتۆگرافەرێکی جیهانی داهاتی پێشانگاکەی پێشکەشی ڕۆژئاوای کوردستان دەکات\nلەشاری سلێمانی و لە ژێر ناونیشانی"ئێمە لە ئاگرەوە هاتووین" ٥٧ تابلۆی فۆتۆگرافەری جیهانی جۆوی لۆرانس، لە پێشانگایەکدا نمایش کرا و داهاتەکەشی پێشکەش بە ڕۆژئاوای کوردستان دەکرێت.\nیونسکۆ، سلێمانی وەک شارێکی ئەدەبی داهێنەر لە جیهاندا ناساند\nڕێکخراوی یونسکۆ، بەفەرمی شاری سلێمانی وەک یەکێک لە شارە داهێنەرەکانی دونیا لە بواری ئەدەبیدا ناساند.\nئاری بابان ١٠مین پێشانگەی تایبەتی لە كەركوك كردەوە\nدەیەمین پێشانگەی تایبەتی هونەرمەندی شێوەكار ئاری بابان لە شاری كەركوك كرایەوە و بۆ ماوەی چوار رۆژ بەردەوام دەبێت.\nسەیدسادق، مەراسیمێک بۆ پشتیوانی ڕۆژئاوا بەڕێوەچوو\nلە شارۆچکەی سەیدسادق مەراسیمێکی هونەری بۆ پشتیوانی ڕۆژئاوای کوردستان بەڕێوەچوو.\nبەرخۆدانی شەڕڤانان و خیانەتی دەوڵەتان لە چەندین تابلۆدا نمایشکرا\nلە پێشانگایەکی کاریکاتێرییدا لە ڕێگەی نمایشکردنی تابلۆکانەوە ئازایەتی و بەرخۆدانی شەرڤانان نمایشکرا، هەروەها تیشک خرایە سەر خیانەتی دەوڵەتانی زلهێز بەرامبەر بە گەلی کورد و گەلانی ناوچەکە.\nزیاتر لە ٥٠ هونەرمەند لە سلێمانی بۆ ڕۆژئاوا کۆنسێرتێک سازدەکەن\nهەفتەی داهاتوو بە بەشداری زیاتر لە ٥٠ هونەرمەند، لە سلێمانی بۆ پشتگیریکردن لە ڕۆژئاوای کوردستان و بەرخۆدانی شەڕڤانان کۆنسێرتێک بەڕێوەدەچێت.\nشەهرام نازری لەدژی داگیرکاریی کۆنسێرتێکی هەڵوەشاندەوە\nهونەرمەندی بەناوبانگی کورد، شەهرام نازری و گروپی میوزیکی مەولەوی بۆ هاوسۆزی و پشتیوانی لە خەڵکی ڕۆژئاوای کوردستان، کۆنسێرتەکانیان لە وڵاتی سوید هەڵوەشاندەوە.\nبۆ پشتیوانی لە ڕۆژئاوا سبەی چەند هونەرمەندێک کۆنسێرتێک سازدەکەن\nسبەی بە بەشداری چەند هونەرمەندێکی شاری سلێمانی کۆنسێرتێکی گۆرانی و میوزیک بۆ پشتیوانی لە بەرخۆدانی ڕۆژئاوای کوردستان سازدەکەن.\nدەربەندیخان، شەشەمین فێستیڤاڵی شانۆیی سەر شەقام دەستیپێكرد\nشەشەمین فێستیڤاڵی نێودەوڵەتی شانۆیی سەرشەقام لە شارۆچکەی دەربەندیخان دەستیپێکرد، بڕیارە چەندین شانۆی ناوخۆیی و بیانیی نمایش بکرێت.\nداوای کەرنەڤاڵێکی هونەریی دژی داگیرکارییەکانی تورکیا دەکرێت\nهونەرمەندانی باشوری کوردستان پشتگیری لە بەرخۆدانی ڕۆژئاوای کوردستان دەکەن و بەپێویستی دەزانن، هونەرمەندان دژی داگیرکاریی پێکەوە هەڵوێستیان هەبێت، هاوکات پێشنیاریی کەرنەڤاڵێکی هونەریی دژی داگیرکارییەکان دەکەن.\nبە گۆرانیی داوای بایکۆتکردنی کاڵای تورکیی دەکەن\nهونەرمەند ڕابەر دڵشاد بە وتنی گۆرانییەک داوا لە کوردستانیان دەکات بایکۆتی کاڵای تورکیی دەکەن.\nهونەرمەندان بۆ پشتگیری لە ڕۆژئاوای کوردستان ئامادەکاری بۆکۆنسێرتێک دەکەن\nهونەرمەندانی میوزیک ژەن و گۆرانیبێژ، لە شاری سلێمانی بە مەبەستی پشتگیریکردن لە ڕۆژئاوای کوردستان و ئیدانەکردنی هێرشەکانی دەوڵەتی تورک ئامادەکاری بۆ ئەنجامدانی کۆنسێرتێکی جەماوەری دەکەن.\nکۆگایەکی فیلم بایکۆتی فیلمی تورکیی دەکات\nکۆگایەکی فیلم و زنجیرە لە هەرێمی کوردستان، بڕیاریدا بە ڕاگرتنی بڵاوکردنەوەی فیلمی تورکیی و ئەو بەرهەمانەشی تا ئێستا بڵاویانکردووە سەرجەمیان سڕییەوە.\nزنجیرە فیلمێکی کوردیی بە تێچوویەکی کەم بەرهەم هات\nزنجیرە فیلمی تەنز ئامێزی پەلکە زێڕینە، کە باس لە کێشەکانی ناو کۆمەڵگە و کێشە سیاسییەکان دەکات، کاری بەرهەمهێنانی تەواو بووە ئامادەیە بۆ بڵاوکردنەوە، دەرهێنەرەکەشی دەڵێت: زنجیرەی ناوخۆیی تێچوویەکی کەمتری دەوێت، وەک لە دۆبلاژکردنی زنجیرە فیلمی تورکیی.\nبە مەقام هاوسۆزی خۆی بۆ ڕۆژئاوا دەردەبڕێت و داوای یەکگرتن دەکات\nمام جەلال، مەقام بێژێکی خەڵکی خورماتووە و لە ناو خەڵک و لە تۆڕەکۆمەڵایەتییەکان، بەوە بەناوبانگە کە وەکو دەنگبێژانی کۆن، بەدەنگ و هونەرەکەی مێژوو و کۆژانەکانی گەلی کورد دەخاتەڕوو، لەئێستاشدا بە مەقامێک هاوسۆزی خۆی بۆ ڕۆژئاوای کوردستان دەردەبڕێت و داوای یەکێتی نەتەوەیی کورد دەکات\nهەڵەبجە، پێشانگای هەنار و بەربوومەکانی دیکەی کشتوکاڵ بەڕێوەدەچێت\nبەڕێوەبەرایەتی گشتی كشتوكاڵی هەڵەبجە لەژێر ناوی 'پایزی هەڵەبجە' دووەمین پێشانگای ساڵانەی خۆی بۆ بەرهەمە كشتوكاڵییەكانی سنوورەكە كردەوە.\nداهاتی پەیکەری دڵ پێشکەشی منداڵانی ڕۆژئاوا دەکرێت\nدەرهێنەری فیلمی پەیکەری دڵ ئاشکرای دەکات، کە داهاتی نمایشکردنی فیلمەکە لە ئەوروپا، پێشکەش بە منداڵانی ڕۆژئاوای کوردستان دەکەن.\nدوو ڕێکخراو لە شاری سلێمانی کەمپەینێکیان بۆ بایکۆتکردنی دراما تورکییەکان ڕاگەیاند، بڕیارە لە چوارچێوەی کەمپەینەکەدا واژۆ دژی دراما تورکییەکان کۆبکرێتەوە و ئاراستەی وەزارەتی ڕۆشنبیریی و پەرلەمانی هەرێمی کوردستان بکرێت.\nچوارەمین فێستیڤاڵی نێودەوڵەتی فیلمی سلێمانی بە دابەشکردنی ١٥ خەڵات کۆتاییهات، کە ماوەی هەفتەیەک بەردەوامیی هەبوو و تێیدا ١٣٤ فیلمی کورت و درێژ، کە ٤٤ فیلمیان کوردیی بوون، لە ٧٩ وڵاتی جیهانەوە بەشدارییان تێداکردبوو.\nچەتە داگیرکەرەکانی سەر بە دەوڵەتی تورک لە عەفرین بۆ تاڵانکردن و بردنی شوێنەوارە مێژووییەکان دەستیان بە هەڵکەندنی گردەکانی ناوچەی تل بیرا لە گوندی شیتکای سەر بە هەرێمی ماباتایا کردووە.


دادپرسانی ئەڵمانی ئەندامێکی داعش دەستگیر تاوانبار دەکەن\nدادپرسانی ئەڵمانی دەڵێن ئەوان ئەندامێکی دەوڵەتی ئیسلامیان بە فەرمی تاوانبار کردووە بەوەی گوایە لە گرتەیەکی ڤیدیۆییدا خەڵکی هان دەدات بۆ کوشتنی " بێبڕوایان" و سەرپێچی کردن لە یاسای کۆنتڕۆڵ کردنی چەکی ئەڵمانیا.\nدادپرسانی فێدڕاڵی ڕۆژی هەینی ڕایانگەیاند کە هاووڵاتیەکی ئەڵمانی تەمەن 27 ساڵان بە ناوی هاری س، کە پاشناوی ئاشکرا نەکراوە، هەتا مانگی 4 ی 2015 لەگەڵ یەکەیەکی تایبەتی دەوڵەتی ئیسلامی بووە لە سوریا. لەوێ مەشق و ڕاهێنانی لەشکری پێ کراوە لە ناویاندا مەشقی شەڕی تایبەت و بەکارهێنانی چەکی ئۆتۆماتیک و بەڵام لە دەوروبەری مانگی 6 ئەوێی بەجێ هێشتووە.\nلە ناوەڕاستی مانگی 6 ئەو لە گرتەیەکی ڤیدیۆیی داعش بە زمانی ئەڵمانی دەرکەوت کە تیایدا داوا لە بینەرانی دەکات بەشداری جیهاد بکەن، ئەگەر ناتوانن بچن بۆ سوریا لە ناو ئەڵمانیا هێرش بکەن و "بێبڕوایان" بکوژن.\nلە مانگی 7 و لەگەڵ گەڕانەوەی بۆ ئەڵمانیا دەستگیر کرا.


فۆڕمی تۆمارکردنی بابەت | 19-05-2017\n- #نەوشیروان مستەفا# لە سلێمانی کۆچی دوایی کرد. - #شۆڕش حاجی# وتەبێژی بزوتنەوەی گۆڕان بەمیدیای حزبەکەی راگەیاندووە تەرمی نەوشیروان مستەفا لەسەر وەسیەتی خۆی لە گردی #زەرگەتە#ی سلێمانی دەنێژرێت. - لەوتەیەکیدا بۆ رۆژنامەنوسان شۆرش حاجی، ئاماژەی بەوەشکرد، سبەینێ کاتژمێر 10:00 لەسلێمانی تەرمی نەوشیروان مستەفا بەخاک دەسپێردرێت و پرسەکەی بەڕێوەدەچێت و دووسبەی لە مزگەوتی سەواف لەهەولێر پرسەی بۆ دادەنرێت. - #بەدران ئوزتورک#، پەرلەمانتاری شاری #ئاگری#ی پارتی دیموکراتی گەلان- #هەدەپە#، دەستگیر کرا. - بەرەبەیانی ئەمڕۆ کاتژمێڕ 03:00 چەتەکانی سەربە دەوڵەتی تورک بەچەکی قورس هێرشیان کردە سەر گوندی ئیسکای سەربە ناوچەی شێراوا و شەڕڤانانی #یەپەگە# و #یەپەژە#ش وەڵامی ئەو هێرشانەیان دایەوە. - کۆنگرەی نەتەوەیی کوردستان- #کەنەکە#، بەبۆنەی کۆچی دوایی نەوشیروان مستەفا، ڕێکخەری گشتی بزووتنەوەی گۆڕان پەیامێکی سەرەخۆشی بڵاوکردەوە و رایگەیاند: لەدەستدانی نەوشیروان مستەفا بۆ باشوور و تەواوی کوردستان زیانێکی مەزنە.


لیڤاندۆڤسکی ڕکابەری میسی و رۆناڵدۆ دەکات – تۆڕی میدیایی خەڵک\n2020/12/11 - 9:36 PM\nفیفا، لیستی کۆتایی پاڵێوراوانی بۆ نازناوی باشترین یاریزانی جیهان ڕاگەیاند، کە بریتین لە، لیۆنێل میسی ئەرجەنتینی و کریستیانۆ ڕۆناڵدۆی پورتوگالی و ڕۆبێرت لیڤاندوڤسکی پۆڵەندی.\nبە پێی پێشبینییەکان، پێدەچێت ئەستێرەکەی بایرن میونخ ئەو نازناوە بباتەوە، دوای ئەوەی لەوەرزی ڕابردوو ئاستێکی بێ وێنەی نیشاندا لە چنینەوەی نازناوەکان بۆ یانەکەی.\nفیفا جگە لە خەڵاتی یاریزانی ساڵ، خەڵاتی باشترین گۆڵچی و ڕاهێنەران (پیاوان و ئافرەتان) و خەڵاتی پوشکاش بۆ جوانترین گۆڵ و خەڵاتی یاری خاوێن دابەش دەکات.\nپێشتر لیڤاندۆڤسکی خەڵاتی باشترین یاریزانی ساڵی یەکێتی تۆپی پێی ئەوروپا لە1ی ئۆکتۆبەری ئەمساڵ پێبەخشرا.\nشیفرۆلێت هاوکاری دارایی شەیتانە سوورەکان دەکات بۆ گەڕانەوەی رۆناڵدۆ\nمیسی، بە شێوازێکی جیاواز کۆمەکی توشبووانی کۆرۆنا دەکات


پرسیار لە وەزارەتی پێشمەرگە لەسەر هێرشەکەی سوپای پاسداران\nبە پێی ڕێسا و ڕێکەوتنەکانی ڕێکخراوی (دەوڵەتە) یەکگرتوەکان، سنوری دەوڵەتەکان پارێزراون. بەڵام ئێمە دەوڵەت نین، بەڵکو هاوڵاتی پلە خواری دەوڵەتی (بە دەست دروستکراوی) عێراقین. بۆیە قانونی نێودەوڵەتی شمولی ئێمەی کورد ناکات و، هەرچیەکیشمان بەسەر دێت، لە ئەنجامی چەند بەرەکی ناو خۆمان و، بێ موبالاتی دونیای دەرەوەی خۆمانە.\nبە پێی هەواڵی میدیاکان، سوپای پاسدارانی ئێران بەرپرسیارێتی هێرشکەی بەرەبەیانی ئەمڕۆی سەر پایتەختی کوردستانی لە ئەستۆ گرتوە. پێ دەچێت ئەم هێرشانە لەڕێی موشەکی بالەستیکەوە ئەنجامدراون. ئەم کردارە وە حشیانە و قێزەوەنەی سوپای پاسداران جگە لە ڕاگەیاندنی جەنگ لەگەڵ هەرێمی کوردستان، هیچ تەفسیرێکی تر هەڵناگرێت. ئێران بۆ وادەکات؟… ئایا ئێمە ئامادەیی ئەم شەڕە مان هەیە؟… با لە ڕێی چەند ڕاستیەکەوە هەوڵی وەڵامدانەوەی ئەو دوو پرسیارە بدەینەوە.\nیەکەم: لەوەڵامی پرسیاری یەکەمدا: دانوسانەکانی نێوان ئەمەریکا و ئێران نەگەیشتونەتە بنبەست، بەڵام خاوبونەوە یان بۆ دروست بوە. یان ئەوە تا ئێران زۆری حەز بە دەستپێکردنەوەی دانوسانەانی بۆ ئەوەی لەو قەیرانەداراییەی لە ئەنجامی حەسارەکان توشی بوە ڕزگاری ببێت، یانیش ئەوە تا بە ئەمەریکا و ئیسرائیل لە ماڵی خۆیاندا ناوێرێت و، لە ترسنۆکی خۆیدا و بۆ دەرخستنی (ماسولکەی ئازایەتی) خۆی، پەلاماری ئێمەدەدات. ئەمەش بە مەبەستی ئەوەی بە ناڕاستەوخۆ، خۆرئاوا ناچار بە دەستپێکردنەوەی دانوسانەکان بکات. هەندێک کەس دەڵێن، ئەم هێرشە پەیوەندی بە جەنگەکەی ئۆکرانیاوە هەیە، بەڵام من بڕوا ناکەم وابێت. ئەگەر کەسێک بڵێیت تەوقیتی شەڕەکە ی ئۆکرانیا گونجواوە بۆ ئەم مانۆڤرەی ئێران، ئەوەیان شتێکیترە.\nدووهەم: بەڵێ ئێمە بەرگەی هەموو هێرشێک دەگرین. بەڵام بە مەرجێک هێزی حەفتاو هەشتا و دوو ئیدارەیی لە ئارادا نەبێت. دوا ئەزمونی دۆڕانی ئێمە لە ئەنجامی خیانەتەکەی ١٦ ی ئۆکتۆبەر لە ساڵی ٢٠١٧ بوو. هەتا ئەوکاتەی ئێران، توانای درز خستنە ناو ماڵی کوردی هەبێت و، لەسەرێکەوە داوای داخستنی بارەگاکانی کۆمەڵەو دیموکرات لە ئێمە بکات و، لە لایەکیترە وە کۆنتڕۆڵی تەواوی بەسەر پەکەکەدا هەبێت و، وەک دەستکەلا بەکاری بهێنێت، هەم بەرانبەر کوردستان و هەم بەرانبەر دەوڵەتی تورک ئێمەی کورد دەبینەوە بە (قەشمەرەکەی) سەردەمی سەفەوەی و عوسمانی. لەکاتێکا ئەمە ئیزدیواجیەتی ئێران دەگەیەنێت. چونکە، ئەی پەکەکە و دیموکرات و کۆمەڵە لە یەک دایک و باوک نەبون لەدایک؟… ئەی هەر یەکەیان بە ئەندازەی ئەوەی تر کورد و کوردستانی نین؟… بۆچی بۆ پەکەکە حەڵاڵە، بەڵام بۆ دیموکرات و کۆمەڵە حەرامە؟…\nبەداخەوە، وەزارەتی پێشمەرگە ڕاگەیەندراوێکی لاوازی بڵاوکردۆتەوە کە تێیداداوا لە کۆمەڵگەی نێودەوڵەتی و دەوڵەتی عێراق دەکات کە کاری جددی لەسەر ئەو پەلامار و هەڕەشانە بکەن…! پرسیاری سەرەکی لە وەزارەتی پێشمەرگە ئەوەیە کە ئایا: ئەی خۆمان چ کارێکی جددی دەکەین بۆ ئەوەی هیچ نەبێت توانای پاراستنی سەرو ماڵ وکەرامەتی خۆمانمان هەبێت؟… کەی عاقڵ ئەبین؟… کەی ئەبینە یەک مشت؟